ΚΟΙΝΗ ΣΥΣΚΕΨΗ ΠΑΜΕ - ΠΑΣΕΒΕ - ΠΑΣΥ - ΜΑΣ - ΟΓΕ\nΠλούσια εμπειρία και προτάσεις ενόψει και της απεργιακής κινητοποίησης στις αρχές Φλεβάρη που έχουν προτείνει δεκάδες συνδικάτα\nΤο κοινό πλαίσιο, άξονας συσπείρωσης και δύναμη αντιπαράθεσης στα μονοπώλια κλάδο τον κλάδο\nΑσφυκτικά γεμάτη ήταν η αίθουσα της σύσκεψης\nΤην καλύτερη οργάνωση, την κλιμάκωση της προσπάθειας και την πιο αποφασιστική παρέμβαση σε όλα τα μέτωπα που ανοίγονται μπροστά στη λαϊκή συμμαχία, συζήτησαν σε μια πρωτοφανή μαζική σύσκεψη, προχτές Κυριακή, εκατοντάδες συνδικαλιστές και στελέχη των αγωνιστικών συσπειρώσεων ΠΑΜΕ, ΠΑΣΥ, ΠΑΣΕΒΕ, ΜΑΣ και ΟΓΕ και από τις Λαϊκές Επιτροπές που έχουν συγκροτηθεί στο Λεκανοπέδιο της Αττικής.\nΔεκάδες συνδικαλιστές, στελέχη των συσπειρώσεων και των Λαϊκών Επιτροπών πήραν το λόγο και μετέφεραν πλούσια εμπειρία από τη δράση τους το προηγούμενο διάστημα και κυρίως κατέθεσαν σκέψεις και προτάσεις για τα βήματα που πρέπει να γίνουν, στην οργάνωση της πάλης ενόψει και της απεργίας που έχει προταθεί για τις αρχές Φλεβάρη, στην ενίσχυση της αλληλεγγύης σε όσους αγωνίζονται, στην οργάνωση των αγώνων για την αποτροπή των νέων μέτρων και την προστασία της λαϊκής οικογένειας μπροστά στη θύελλα που έρχεται.\n«Να τεντώσουμε τις δυνάμεις μας, να ξεπεράσουμε καθυστερήσεις, δυσκολίες, αδυναμίες και να δώσουμε μάχη σε όλα τα εργοστάσια και στις επιχειρήσεις, να ξεσηκωθεί ο κόσμος...» τονίστηκε και από τον Χρήστο Κατσώτη, που παρουσίασε την εισήγηση εκ μέρους της Εκτελεστικής Γραμματείας του ΠΑΜΕ, ο οποίος υπογράμμισε: «Για να αποκτήσει τη δυναμική που χρειάζεται η Συμμαχία, πρέπει το κοινό πλαίσιο να γίνει σταθερός άξονας συσπείρωσης και δύναμη αντιπαράθεσης στα μονοπώλια κλάδο τον κλάδο».\nΚοινός αντίπαλος τα μονοπώλια\n«Ο αντίπαλος είναι κοινός, τα μονοπώλια», τόνισε στην παρέμβασή του ο Μπάμπης Μαυροθαλασσίτης εκ μέρους της ΠΑΣΕΒΕ. «Δεν ξεκινάμε από το μηδέν. Υπάρχει εμπειρία, από τους κοινούς αγώνες που δώσαμε, αλλά και η δυνατότητα να ανοίξουμε νέα μέτωπα κοινής πάλης. Η μάχη που δίνουμε στο δικό μας χώρο, σημείωσε ο συνδικαλιστής, είναι δύσκολη, καθώς οι συμβιβασμένες πλειοψηφίες σε ΓΣΕΒΕΕ και ΕΣΕΕ επιδιώκουν να αποπροσανατολίσουν και είναι μέρος του προβλήματος. Αποκρύβουν το γεγονός ότι η φιλομονοπωλιακή διέξοδος από την κρίση πατάει πάνω στα ερείπια εκατοντάδων χιλιάδων μικροεπιχειρήσεων, προϋποθέτει ένα μεγάλο τμήμα των σημερινών αυτοαπασχολούμενων να οδηγηθεί στην ανεργία».\n«Οι αγρότες ζεσταίνουν τις μηχανές των τρακτέρ». Με αυτά τα λόγια ο Γιώργος Γκικόπουλος εκ μέρους της ΠΑΣΥ έδωσε το στίγμα για το δεκαήμερο των αγροτικών κινητοποιήσεων που αρχίζει, σημειώνοντας ότι σήμερα δεν αρκεί η αλληλεγγύη, αλλά απαιτείται η κοινή δράση, γιατί μόνο μαζί με τους εργαζόμενους και τις άλλες αγωνιστικές συσπειρώσεις μπορεί να έχουν οι αγώνες αποτέλεσμα. Μια αλήθεια που κατανοείται από περισσότερους αγρότες καθώς δεν ήταν πάντα έτσι. Οι ίδιες οι εξελίξεις, η γενίκευση και η σφοδρότητα της επίθεσης δείχνουν ότι τα μονοπώλια που κυριαρχούν και στην αγροτική οικονομία (εφόδια, φάρμακα, λιπάσματα, εργαλεία) και αυτά είναι μόλις 3-4, είναι η αιτία που ενώ η τιμή στον παραγωγό είναι εξευτελιστική, στον καταναλωτή το προϊόν φθάνει πανάκριβο. Γιατί και στο χώρο του εμπορίου κυριαρχούν τα μονοπώλια».\nΜάθημα από τους χαλυβουργούς όχι από τον Μάνεση\nΤο πείσμα και τη φλόγα των σπουδαστών του ΜΑΣ μετέφερε στη σύσκεψη ο Θοδωρής Κωτσαντής, ο οποίος υπογράμμισε ότι το Μέτωπο θα πρωτοστατήσει με συνελεύσεις, εκδηλώσεις, συσκέψεις, περιοδείες και διαμαρτυρίες, ώστε το κάθε πανεπιστήμιο και σχολή, κάθε αμφιθέατρο και εργαστήριο να γίνει κάστρο αντίστασης, μια μικρή «Χαλυβουργία»... Οι φοιτητικοί σύλλογοι, οι Επιτροπές Αγώνα, οι φοιτητές που συσπειρώνονται στο ΜΑΣ θα δώσουν τη μάχη της ενημέρωσης στις σχολές για τη νέα επίθεση που ετοιμάζουν, πιο αποφασιστικά θα μπούνε στη μάχη ενάντια στην εφαρμογή του νόμου - πλαισίου, στο νομοσχέδιο για τα ναρκωτικά, στην Παιδεία επί πληρωμή, αλλά και στην ιδεολογική επίθεση που δέχονται οι σπουδαστές καθώς όπως σημείωσε: «Δίπλα σε διάφορους καλαμαράδες της αστικής τάξης που διδάσκουν σήμερα στις σχολές υποταγή και ενσωμάτωση, θέλουν και τον Μάνεση να μας μαθαίνει γιατί το 5ωρο είναι ευλογία για τους εργάτες. Τον Δασκαλόπουλο και τον Παναγόπουλο να μιλούν για την αξία των "κοινωνικών διαλόγων" και τον συνδικαλιστή στο Βόλο να αποφαίνεται ότι οι αγώνες κλείνουν τα εργοστάσια». Μιλώντας για την επίδραση που έχει ο αγώνας των χαλυβουργών στα πανεπιστήμια, το στέλεχος του ΜΑΣ σημείωσε: «Σε εμάς, τα παιδιά των λαϊκών οικογενειών δίνουν ένα σπουδαίο μάθημα αξιοπρέπειας και αγώνα, στο μεγάλο πανεπιστήμιο της ταξικής πάλης. Από αυτό το πανεπιστήμιο με δασκάλους τους πρωτοπόρους εργάτες του ΠΑΜΕ, θέλουμε οι φοιτητές του ΜΑΣ να αποφοιτήσουμε αριστούχοι».\nΔουλειά πόρτα - πόρτα\nΣτην ανάγκη ένταξης νέων αγωνιστών στη γειτονιά και μέσα από τους φορείς των αγωνιστικών συσπειρώσεων αναφέρθηκε η Μαρία Μανιατάκου από την Ομάδα Γυναικών Φιλαδέλφειας - Χαλκηδόνας καθώς όπως είπε σε σχέση με την όξυνση των προβλημάτων η συμμετοχή παραμένει μικρή. Για την πλούσια εμπειρία και τη δουλειά που αναπτύσσουν οι Επιτροπές Αγώνα σε δήμους και συνοικίες, μίλησε η Αννα Μπατζάκη από την Επιτροπή Ανέργων Κορυδαλλού, τη δραματική κατάσταση που βιώνουν οι οικογένειές τους ιδιαίτερα αυτές όπου το ζευγάρι είναι και οι δύο άνεργοι. Βασικό συμπέρασμα από τη δράση τους: «Εμείς να πάμε στους ανέργους», όπως έκανε η Επιτροπή, χτυπώντας πόρτα - πόρτα στη γειτονιά. Στη στήριξη που έδωσε και δίνει το ΠΑΜΕ στον αγώνα των εργαζομένων του ΑΛΤΕΡ, αναφέρθηκε ο Γιώργος Φιλιππάκης, περιγράφοντας παράλληλα τον καταστρεπτικό ρόλο του κυβερνητικού και εργοδοτικού συνδικαλισμού. Τις δυσκολίες που υπάρχουν στον κλάδο, καθώς έφτασαν εργαζόμενοι να συμφωνούν με τη μείωση μισθών γιατί έτσι θεωρούν πως θα «σώσουν» τη δουλειά τους... Ταυτόχρονα, πρότεινε να αξιοποιηθεί το βήμα του σταθμού που έχουν στα χέρια τους οι εργαζόμενοι για να προβληθεί ο αγώνας και τα προβλήματα άλλων κλάδων και επιχειρήσεων.\nΓια τη σκληρή εκμετάλλευση των πληρωμάτων από τους ιδιοκτήτες των σκαφών αναψυχής μίλησε στη σύσκεψη ο Γιώργος Παρίσης, οι οποίοι όπως υπογράμμισε επιχειρούν να κάνουν συμβάσεις ανάλογα με το μήκος του σκάφους..! Αντικρούοντας τους «παραδείσους» της ανάπτυξης, όπως προβάλλουν τον κλάδο των γιότινγκ σε Τουρκία και Κροατία, ο συνδικαλιστής είπε: «Δεν θέλω να ζήσω και να δουλέψω όπως δουλεύει ο Τούρκος και ο Κροάτης ναυτεργάτης» για εμάς είναι παράδειγμα όχι προς μίμηση αλλά προς αποφυγή.\nΤην εμπειρία από τους αγώνες των εργαζομένων στο Καζίνο της Πάρνηθας μετέφερε ο αντιπρόεδρος του σωματείου Ηλίας Κόκκαλης, ο οποίος όπως είπε ήρθε πρώτη φορά σε σύσκεψη του ΠΑΜΕ, εξέφρασε την ικανοποίησή του που οι ταξικές δυνάμεις παρεμπόδισαν τον «κοινωνικό διάλογο», γιατί όπως είπε κάθε φορά που ο Παναγόπουλος κάθεται στο τραπέζι, οι εργάτες διαπιστώνουν ότι τους λείπει και κάποιο κομμάτι...\nΣτην προσπάθεια που καταβάλλουν οι ταξικές δυνάμεις, ενάντια όχι μόνο στην εργοδοσία, αλλά και στα στελέχη του εργοδοτικού και κυβερνητικού συνδικαλισμού αναφέρθηκαν συνδικαλιστές από τον Επισιτισμό - Τουρισμό, από το Συνδικάτο του Χρηματοπιστωτικού, το οποίο στην παναττική απεργία κατάφερε να κινητοποιήσει 700 περίπου εργαζόμενους, στη μάχη που δίνουν αυτές τις μέρες στον όμιλο «Ιντρακόμ», στους ΟΤΑ, στις δομές ψυχικής υγείας κλπ., δείχνοντας πως μέσα από επίπονη και καθημερινή δουλειά μπορούν να υπάρχουν αποτελέσματα, μπορούν να αλλάζουν οι εργατικές συνειδήσεις.\nΑποσπάσματα από την εισήγηση στην κοινή σύσκεψη\nΤο προεδρείο της κοινής σύσκεψης. Στο βήμα ο Χρήστος Κατσώτης\nΗ σύσκεψή μας πραγματοποιείται σε μια κρίσιμη στιγμή, καλούμαστε να αντιμετωπίσουμε την πιο οργανωμένη, την πιο μεγάλη, την πιο βάναυση επίθεση που έχουμε γνωρίσει μέχρι τώρα, σε βάρος της εργατικής τάξης, των λαϊκών στρωμάτων. Με τη φωτιά και το σίδερο, με την απειλή της πείνας, σχεδιάζουν να επιβάλουν το πιο στυγνό καθεστώς εκμετάλλευσης και καταπίεσης που δεν έχει προηγούμενο.\nΑπαιτείται συναγερμός σε όλες τις δυνάμεις.\nΧρειάζεται απ' όλους καλύτερη συνειδητοποίηση της κατάστασης και συναίσθηση της ευθύνης μας. Δεν υπάρχει σήμερα άλλη δύναμη που μπορεί να εμπνεύσει στους εργαζόμενους με δύναμη, κουράγιο και προοπτική από την κοινωνική συμμαχία που οικοδομούμε. Οι άλλες δυνάμεις κόμματα της συγκυβέρνησης και οι ηγεσίες των συνδικαλιστικών οργανώσεων και ειδικά οι παρατάξεις που στηρίζουν ΠΑΣΟΚ και ΝΔ παραπλανούν, κοροϊδεύουν, προσπαθούν να κερδίσουν χρόνο, για να περάσουν με τις μικρότερες συνέπειες τον οδοστρωτήρα, την ισοπέδωση, τη συντριβή.\nΑυτή τη στιγμή, μία μόνο απάντηση ικανοποιεί. Ο αγώνας των χαλυβουργών, το σύνθημα να γίνει η Ελλάδα μια Χαλυβουργία.\nΑυτό πρέπει να συζητήσουμε σήμερα. Πώς κάθε κλάδος, όλοι μαζί θα μπούμε σε αυτόν τον αγώνα. Δεν υπάρχουν περιθώρια για αυταπάτες. Κανένας δε θα μείνει έξω από την επίθεση.\nΧρειάζεται κλιμάκωση της προσπάθειας για καλύτερη οργάνωση και μεγαλύτερη αλληλεγγύη από όλη τη συμμαχία, αλλά και νέα μέτωπα. Μόνο ένας τέτοιος αγώνας απαντά στην επιλογή του κεφαλαίου για κατάργηση των Συλλογικών Συμβάσεων Εργασίας, για μεγάλη μείωση της τιμής της εργατικής δύναμης με μείωση των μισθών, με κατάργηση του σταθερού ημερήσιου χρόνου δουλειάς και δουλειά σύμφωνα με τις ανάγκες κάθε φορά της παραγωγής. Για απαλλαγή της εργοδοσίας από τις ασφαλιστικές εισφορές.\nΑπαντά αυτός ο αγώνας στην προσπάθεια της εργοδοσίας η οποία θέλει με γρήγορες διαδικασίες να δημιουργεί "ενώσεις προσώπων" για να ξεπεράσει τα εμπόδια των σωματείων και να υπογράφει την κατάργηση των ΣΣΕ με την υπογραφή ειδικών επιχειρησιακών συμβάσεων.\nΝα συνειδητοποιήσει ο κόσμος τη θύελλα που έρχεται\nΝα οργανωθούν και να αναπτυχθούν μέτωπα πάλης παντού. Να αυξηθεί η δυσκολία, η παρεμπόδιση των μέτρων. Με όλες τις μορφές πάλης, με όλα τα μέσα, να συγκεντρώνονται δυνάμεις, να δημιουργούνται ρήγματα στο μέτωπο που οργανώνει η εργοδοσία.\nΑπαιτείται σκληρό μέτωπο, ισχυροποίηση του κινήματος, αύξηση του βαθμού οργάνωσης του κόσμου στα σωματεία, στους φορείς της συμμαχίας.\nΑλλά αυτό προϋποθέτει ταρακούνημα συνειδήσεων. Να συνειδητοποιήσει ο κόσμος τη θύελλα που έρχεται.\nΕχουμε ήδη αποφασίσει να παλέψουμε για πανελλαδική απεργία αρχές Φλεβάρη. Από σήμερα κηρύσσουμε συναγερμό. Από αύριο ξεσηκώνουμε τον κόσμο κλάδο τον κλάδο, εργοστάσιο το εργοστάσιο, γειτονιά τη γειτονιά, σχολείο το σχολείο. Ολοι σε ένα αγωνιστικό μέτωπο γυναίκες, συνταξιούχοι, παιδιά, όλη η οικογένεια στον αγώνα. Να καλέσουμε σε αυτόν τον αγώνα κάθε τίμιο άνθρωπο κάθε τίμιο συνδικαλιστή, να πάρουν θέση. Να διαχωρίσουν την ευθύνη τους από τις ηγεσίες που νομιμοποιούν την επίθεση που βάζουν πλάτη.\nΚανένα νέο μέτρο.\nΜέτρα ανακούφισης και προστασίας εργαζομένων και ανέργων.\n"Οχι" στα χαράτσια και τη φοροληστεία. Κατάργηση όλων των αντεργατικών και αντιασφαλιστικών νόμων.\nΝα απαιτήσουμε έξω η τρόικα και αυτοί που την κάλεσαν, να φύγει η κυβέρνηση, εκλογές τώρα.\nΝα ματαιώσουμε το έγκλημά τους και να ξεγυμνώσουμε τα σάπια επιχειρήματά τους.\nΝα τσακίσουμε την προπαγάνδα των κεφαλαιοκρατών\nΕχουν ξεσηκώσει μια βρώμικη προπαγάνδα ότι το ΠΑΜΕ που στηρίζει τον αγώνα των χαλυβουργών οδηγεί τα πράγματα στο κλείσιμο εργοστασίων, θέλει τον κόσμο εξαθλιωμένο και άλλα. Αυτοί που τσαλαπατούν σαν μύγες τους εργαζόμενους, οι κανίβαλοι θέλουν υποταγή. Πρέπει να τσακιστεί αυτή η άθλια προπαγάνδα.\nΠοιος κλείνει τα Ναυπηγεία; Ποιος έκλεισε τα εργοστάσια του Λαναρά; Ποιος έκλεισε τα εργοστάσια Ζάχαρης; Δεν τα έκλεισαν οι αγώνες. Ποιος έχει 4.000 επιχειρήσεις στα Βαλκάνια. Ποιος έβγαλε τον ιδρώτα μας και εκατοντάδες δισ. ευρώ στην Ελβετία και αλλού; Ποιος συρρίκνωσε δραματικά την αγροτική παραγωγή;\nΕίναι τα μονοπώλια, η ΕΕ και τα κόμματα που τους στηρίζουν. Αυτοί γέννησαν την κρίση, αυτοί τσαλαπατούν σήμερα ζωντανούς και νεκρούς.\nΚανένας συμβιβασμός, καμία υποχώρηση.\nΔεν μπορούμε να είμαστε μαζί με όλους όσοι αναμασάνε τα επιχειρήματα των εκμεταλλευτών μας.\nΔεν μπορούμε να είμαστε μαζί με όσους μάς καλούν να είμαστε ευέλικτοι απέναντι στην εργοδοσία, όπως η εφημερίδα ΑΥΓΗ και οι συνδικαλιστές του ΣΥΝ.\nΗ σημερινή συγκυρία επιβάλλει να επιταχύνουμε το βηματισμό μας για την ανασύνταξη του εργατικού κινήματος και τη συγκρότηση της λαϊκής συμμαχίας...\nΗ άρχουσα τάξη και η κυβέρνησή της, με τη στήριξη της ΕΕ, κλιμακώνει την αντιλαϊκή επίθεσή της με στόχους:\n1. Την προώθηση προαποφασισμένων καπιταλιστικών αναδιαρθρώσεων που στοχεύουν στη θωράκιση της ανταγωνιστικότητας των μονοπωλίων, με τη διασφάλιση φθηνότερης εργατικής δύναμης. Δηλαδή, να γίνουν πιο ισχυρά τα μονοπώλια ντόπια και ξένα, ισοπεδώνοντας τα λαϊκά στρώματα.\n2. Τη διαχείρισης της κρίσης και της κρατικής υπερχρέωσης στην Ελλάδα σε βάρος της λαϊκής οικογένειας.\n3. Να βγάλουν από τη μέση μεγάλες μάζες αυτοαπασχολουμένων από τη βιοτεχνία, το εμπόριο, τις υπηρεσίες.\nΑυτές οι κατευθύνσεις διαπερνούν όλους τους βασικούς άξονες της κυβερνητικής πολιτικής. Αφορούν όλους τους κλάδους, θίγουν τους αυτοαπασχολούμενους και τους μισθωτούς, τόσο του δημόσιου όσο και του ιδιωτικού τομέα. Η αντιλαϊκή επίθεση είναι συνεχής, κλιμακούμενη, χωρίς ημερομηνία λήξης. Τα μονοπώλια σε όλα τα κράτη - μέλη της ΕΕ απαιτούν φθηνότερη εργατική δύναμη και νέα πεδία για επενδύσεις του υπερσυσσωρευμένου κεφαλαίου με ικανοποιητική κερδοφορία.\nΔεν υπάρχει κανένα μέτρο που να ανακουφίζει τον εργαζόμενο αν δε θίγει την κυριαρχία των μονοπωλίων.\nΑσυμβίβαστα ανταγωνιστικότητα και λαϊκή ευημερία\nΗ ίδια η ζωή έχει αποδείξει πού οδηγεί η δήθεν "ρεαλιστική" γραμμή των συμβιβασμών και υποχωρήσεων, ώστε να μη θιγεί η ανταγωνιστικότητα και η κερδοφορία των ομίλων. Αυτή η γραμμή επιτάχυνε την πορεία προς την κρίση υπερσυσσώρευσης κεφαλαίου, την υπερχρέωση του κράτους, το κλείσιμο χιλιάδων επιχειρήσεων και την εκτίναξη της ανεργίας.\nΦυσικά, αυτός ο δρόμος δεν οδήγησε στη λαϊκή ευημερία, αλλά απέδειξε ότι η ενίσχυση της ανταγωνιστικότητας δε συμβαδίζει με την ικανοποίηση των λαϊκών αναγκών.\nΗ ζωή επιβεβαίωσε, για μια ακόμη φορά, ότι η αύξηση της παραγωγικότητας στον καπιταλισμό, σε συνθήκες βαθιάς κρίσης, συνοδεύεται με αύξηση του βαθμού εκμετάλλευσης της εργατικής τάξης. Αυτό το συμπέρασμα δεν αφορά μόνο την εντατικοποίηση της εργασίας, την επιδείνωση των εργασιακών σχέσεων. Αλλά την πλήρη συντριβή των εργατικών δικαιωμάτων. Ο στόχος σαφής: Ατομικές Συμβάσεις χωρίς όρους, από μηδενική βάση.\nΟ απεγκλωβισμός του εργατικού κινήματος απ' το όραμα της ανταγωνιστικής Ελλάδας και αντίστοιχα της ανταγωνιστικής ΕΕ αποτελεί θεμελιακή προϋπόθεση για την αντεπίθεση του εργατικού κινήματος.\nΤο κοινό πλαίσιο πάλης που έχουμε αποφασίσει είναι ένα σημαντικό βήμα στην κατεύθυνση της συμμαχίας των κοινωνικών δυνάμεων. Οπως, επίσης, η διακήρυξη και τα μέτωπα πάλης είναι μια πολύ καλή βάση για την καλύτερη κατανόηση της αναγκαιότητας της συμμετοχής και του κοινού αντιμονοπωλιακού αγώνα.\nΓια να αποκτήσει τη δυναμική που χρειάζεται η Συμμαχία, πρέπει το κοινό πλαίσιο να γίνει σταθερός άξονας συσπείρωσης και δύναμη αντιπαράθεσης στα μονοπώλια κλάδο τον κλάδο.\nΗ κοινωνική συμμαχία πρέπει να αποκτήσει δυναμική και να καταγράφεται συνέχεια στην εργατική τάξη και τα λαϊκά στρώματα σαν δύναμη ρήξης και ανατροπής της εξουσίας των μονοπωλίων.\nΤι κάνουμε από αύριο\nΑν θέλουμε να είμαστε συνεπείς με όσα διακηρύσσουμε ότι διδασκόμαστε από τον αγώνα τους, έχουμε μια μόνο υποχρέωση, να τεντώσουμε τις δυνάμεις μας, να ξεπεράσουμε καθυστερήσεις, δυσκολίες, αδυναμίες και να δώσουμε μάχη σε όλα τα εργοστάσια, τις επιχειρήσεις, να ξεσηκωθεί ο κόσμος και να παλεύει δίπλα και μαζί με τους χαλυβουργούς, να μην περάσουν τα σχέδια του Μάνεση και του ΣΕΒ σε κάθε κλάδο. Να βάλουμε σε αυτόν τον αγώνα πολλαπλάσιες δυνάμεις τώρα χωρίς καθυστερήσεις. Με αυτόν τον προσανατολισμό αρχίζουμε την προετοιμασία της απεργίας.\nΝα ταρακουνήσουμε συνειδήσεις με μαχητική διαφώτιση - σύσκεψη, συνελεύσεις, οργάνωση κόσμου, επιτροπές αγώνα. Παντού αποφάσεις, απόρριψη των μέτρων και αποφάσεις αγώνα, αντίστασης, σύγκρουσης.\nΚάθε κλάδος κάθε σωματείο να φτιάξει το πρόγραμμά του, πρωί, απόγευμα. Αγώνας, πρωτοβουλίες, εμπλουτισμός των μορφών πάλης. Καμιά αναβλητικότητα.\nΝα εμπιστευτούμε περισσότερο δυνάμεις που αφυπνίζονται, να ξεπεράσουμε έναν συγκεντρωτισμό που υπάρχει. Πολλοί εργαζόμενοι δεν έχουν πείρα, πιθανόν να μη συμφωνούν σε όλα ή να μη γνωρίζουν σε βάθος τα ζητήματα. Με υπομονή, χωρίς βιασύνες αυτό το τμήμα μπορεί να διευρυνθεί, να σταθεροποιείται η οργάνωση στους τόπους δουλειάς. Υπάρχει πείρα από αρκετούς κλάδους, εργοστάσια, επιχειρήσεις.\nΗ "αναποτελεσματικότητα των αγώνων" είναι επιφανειακή εκτίμηση. Μπορεί να μην ανατρέπεις την αντιλαϊκή πολιτική, αλλά το γεγονός ότι μια σειρά κατακτήσεων παραμένουν είναι αποτέλεσμα των αγώνων. Δεν φέρνουν αποτέλεσμα αγώνες τύπου αγανακτισμένων και οι πλατείες. Φέρνει αποτέλεσμα η οργάνωση του αγώνα στα εργοστάσια στους τόπους δουλειάς. Εκεί είναι η μάχη. Εδώ θα κριθεί η υπόθεση και όχι στα μεγάλα λόγια περί εξεγέρσεων και αντιλήψεις ότι με ένα ντου θα τους σαρώσουμε. Εδώ θα κριθεί κάθε σωματείο, κάθε κλάδος.\nΠρέπει να γίνει ευθύνη των εργαζομένων η απεργοσπασία και η υπονόμευση των αγώνων από τις ηγεσίες σωματείων. Δεν μπορεί να αποφασίζουν απεργίες, αγώνες και να τους υπονομεύουν.\nΙσχυρό εργατικό κίνημα - ισχυρή συμμαχία\nΓρήγορα, οργανωμένα, με σχέδιο να προετοιμάσουμε τα επόμενα βήματα να κλιμακώσουμε τον αγώνα.\nΝα μην παραιτηθούμε από τη μάχη για την προστασία των ανέργων. Να έχουν όλοι βιβλιάριο ασθενείας, με πλήρη ιατρική φαρμακευτική και νοσοκομειακή κάλυψη.\nΝα είναι υπόθεση του κάθε σωματείου της κάθε λαϊκής επιτροπής. Σταθερή δουλειά σε αυτό το μέτωπο. Με πρωτοβουλίες από κάθε φορέα. Να σκεφτούμε μορφές αλληλεγγύης.\nΝα συνεχίσουμε τη μάχη ενάντια στη φορολογία - φοροληστεία, τα κάθε είδους χαράτσια. Να συζητήσουμε στις οργανώσεις, να προετοιμαστούμε για συλλαλητήρια.\nΜόνο εμείς μπορούμε να οργανώσουμε τον κόσμο, να αγωνιστεί, να αντισταθεί, να ανατρέψει, με ισχυρό ταξικό κίνημα και ισχυρή συμμαχία, να δημιουργηθούν οι προϋποθέσεις οριστικής απαλλαγής από τα δεσμά».\nΟι τοπικές Γραμματείες του ΠΑΜΕ, ΠΑΣΥ, ΠΑΣΕΒΕ και ΜΑΣ καλούν τους εργαζόμενους, τους αγρότες, τους αυτοαπασχολούμενους, τους φοιτητές, τις λαϊκές επιτροπές του νησιού το Σάββατο 28 Γενάρη στις 7 μ.μ. στο Εργατικό Κέντρο Ζακύνθου για να συζητήσουν τις εξελίξεις και το συντονισμό των δυνάμεών τους μπροστά στη νέα λαίλαπα που ετοιμάζουν να εξαπολύσουν κυβέρνηση, τρόικα, πλουτοκρατία με τη συγκατάθεση της πλειοψηφίας της ΓΣΕΕ.


Κώστας Χ.Παπαϊωάννου, εκπαιδευτικός, συγγραφέας του βιβλίου: «Θέματα Παιδείας και Παιδαγωγικού Προβληματισμού» | Carpe Librum\nΚώστας Χ.Παπαϊωάννου, εκπαιδευτικός, συγγραφέας του βιβλίου: «Θέματα Παιδείας και Παιδαγωγικού Προβληματισμού»\n«Είχα την ευκαιρία να συνεργαστώ με τις εκδόσεις «Carpe Librum» για την εκτύπωση του βιβλίου μου: «Θέματα Παιδείας και Παιδαγωγικού Προβληματισμού». Η συνεργασία μας ήταν άψογη. Εντύπωση μου προξένησε η αντιμετώπιση που είχα και η βοήθεια που μου προσφέρθηκε σε όλα τα στάδια της εκδοτικής διαδικασίας. Θέλω ιδιαίτερα να επισημάνω τον ακέραιο χαρακτήρα και την προσωπικότητα του υπεύθυνου των εκδόσεων Πλάτωνος Μαλλιάγκα, που στάθηκε πολύτιμος σύμβουλος για όποιο θέμα προέκυψε, δίνοντας άμεσα την καλύτερη λύση. Σπάνια συναντάται ειλικρίνεια και ανιδιοτέλεια στο χώρο των εκδόσεων, ιδιαίτερα όταν πρόκειται για «μικρούς» και εν πολλοίς άγνωστους συγγραφείς. Αυτό δεν ισχύει για τον Πλάτωνα. Εύχομαι ολόψυχα επιτυχίες στις εκδόσεις «Carpe Librum».\nPrevΠροηγούμενοΚίκα Ολυμπίου, συγγραφέας του βιβλίου «Ταξιδιωτικές περιπλανήσεις»\nΕπόμενοΣταμπολίτη Σοφία, συγγραφέας του βιβλίου: «707 καρκινικές φράσεις»Next


Εξωδικαστικός μηχανισμός ρύθμισης οφειλών - ΔΙΚΗΓΟΡΟΣ ΚΑΤΕΡΙΝΗ - ΔΙΚΗΓΟΡΙΚΟ ΓΡΑΦΕΙΟ ΠΙΕΡΙΑ\nΔΙΚΗΓΟΡΟΣ ΚΑΤΕΡΙΝΗ - ΔΙΚΗΓΟΡΙΚΟ ΓΡΑΦΕΙΟ ΠΙΕΡΙΑ / BLOG / Εξωδικαστικός μηχανισμός ρύθμισης οφειλών\n9 Ιουλίου, 2021 In BLOG By mavridou\nΟ Εξωδικαστικός μηχανισμός ρύθμισης οφειλών αποτελεί εξωδικαστική διαδικασία ρύθμισης χρηματικών οφειλών προς Χρηματοδοτικούς Φορείς, το Δημόσιο και τους Φορείς Κοινωνικής Ασφάλισης . Αποσκοπεί να παρέχει στους πιστωτές τη διαμόρφωση των προτάσεων ρύθμισης των οφειλών του κάθε οφειλέτη με σκοπό να αποφύγουν την πτώχευση. Παρέχεται δηλ. η δυνατότητα για την αναδιάρθρωση όλων των οφειλών , θέτοντας ως ανώτατο όριο του αριθμού των δόσεων των οφειλών , για πρώτη φορά, προς το Δημόσιο και τους Φορείς Κοινωνικής Ασφάλισης τις 240 δόσεις και προς τους Χρηματοδοτικούς Φορείς έως 420 δόσεις.\nΗ διαδικασία ένταξης στον εξωδικαστικό μηχανισμό μπορεί να ξεκινήσει με πρωτοβουλία είτε του οφειλέτη είτε των Χρηματοδοτικών Φορέων. Εφόσον την διαδικασία την ξεκινήσουν οι πιστωτές κοινοποιούν στον οφειλέτη με email ή δικαστικό επιμελητή ή συστημένη επιστολή πρόσκληση για την εξωδικαστική αναδιάρθρωση των οφειλών του εκάστοτε οφειλέτη για να υποβάλλει αίτηση στην πλατφόρμα της ΕΓΔΙΧ έως 45 ημερολογιακές ημέρες.\nΔικαίωμα να υποβάλλει αίτηση έχει κάθε φυσικό ή νομικό πρόσωπο με πτωχευτική ικανότητα .\nΕπίσης, δεν επιτρέπεται να υποβληθεί αίτηση εφόσον :\n1) τουλάχιστον το 90% των συνολικών οφειλών του οφειλέτη οφείλεται σε έναν χρηματοδοτικό φορέα ή το σύνολο των οφειλών του να μην υπερβαίνει το ποσό των 10.000 ευρώ.\n2) Ο οφειλέτης να έχει υποβάλει αίτηση εξυγίανσης ή για την κήρυξη του σε πτώχευση κλπ εκτός εάν έχει υπάρξει έγκυρη παραίτηση του . Επίσης και όσοι έχουν υπαχθεί στον Ν. 3869/10 .\n3) Έχει τεθεί σε λύση ή εκκαθάριση .\n4) Έχει εκδοθεί οριστική απόφαση στις παραπάνω περιγραφόμενες περιπτώσεις.\n5) Έχει καταδικασθεί με αμετάκλητη απόφαση για τα αδικήματα φοροδιαφυγής , υπεξαίρεσης , χρεοκοπίας , λαθρεμπορίας κλπ .\n6) Δεν επικαλείται γεγονότα από τα οποία να προκύπτει η επιδείνωση της οικονομικής του κατάστασης τουλάχιστον 20 % .\nΗ υποβολή της αίτησης συνεπάγεται άρση του φορολογικού και Τραπεζικού απορρήτου και επίσης άρση των ανωτέρω για τον/την σύζυγο. Δεν συνιστά δηλ. σπουδαίο λόγο για την καταγγελία των διαρκών συμβάσεων. Μετά την υποβολή της αίτησης οι πιστωτές δύνανται να καταθέσουν πρόταση ρύθμισης. Ως πλειοψηφία αυτής νοείται το 60 % του συνόλου των απαιτήσεων. Επίσης μπορεί να υποβληθεί και αίτημα για διαμεσολάβηση . Αν δεν υπογραφεί η σύμβαση αναδιάρθρωσης οφειλών εντός 2 μηνών από την ημερομηνία υποβολής της αίτησης η διαδικασία θεωρείται περατωθείσα ως άκαρπη . Η διαδικασία καλύπτεται από εμπιστευτικότητα και εχεμύθεια . Τα αποτελέσματα της υποβολής της αίτησης στο πλαίσιο του εξωδικαστικού μηχανισμού έχουν ως συνέπεια να αναστέλλονται τα αναγκαστικά μέτρα και η διαδικασία της αναγκαστικής εκτέλεσης. Μετά την υπογραφεί της σύμβασης αναδιάρθρωσης δεν επιτρέπεται επίσπευση της αναγκαστικής εκτέλεσης.\nΣτον εξωδικαστικό μηχανισμό η σύμβαση γίνεται αποδεχτεί και από το Δημόσιο ή τον Φορέα Κοινωνικής Ασφάλισης εφόσον ικανοποιούνται σωρευτικά μια σειρά προϋποθέσεων. Η διαγραφή βασικής οφειλής προς τους Φορείς Κοινωνικής Ασφάλισης δεν επηρεάζει τα ασφαλιστικά δικαιώματα τρίτων. Η κατάρτιση συμβάσεων αναδιάρθρωσης οφειλών με το Δημόσιο αναστέλλει την λήψη αναγκαστικών μέτρων και την διαδικασία της αναγκαστικής εκτέλεσης καθώς επίσης και την ποινική δίωξη για το αδίκημα της μη καταβολής χρεών προς το Δημόσιο. Το ίδιο συμβαίνει και με τους Φορείς Κοινωνικής Ασφάλισης. Συνάπτοντας σύμβαση αναδιάρθρωσης συνεπάγεται την αυτοδίκαιη κατάργηση προηγούμενων ρυθμίσεων για τις οφειλές που υπάγονται στην σύμβαση αναδιάρθρωσης. Ο οφειλέτης υποχρεούται να τηρεί την ρύθμιση και να καταβάλει το σύνολο των δόσεων. Με την καταβολή του συνόλου των οφειλόμενων δόσεων ολοκληρώνεται επιτυχώς η ρύθμιση και αποσβήνεται το τμήμα της απαίτησης που υπερβαίνει το ποσό της ρύθμισης. Αυτό γίνεται με την επιφύλαξη τυχόν δικαιωμάτων του κάθε πιστωτή έναντι συνοφειλετών ή εγγυητών ή δικαιώματα των πιστωτών με επιφύλαξη κυριότητας. Εάν δεν τηρηθεί η σύμβαση αναδιάρθρωσης και καθυστερήσει ο οφειλέτης την καταβολή 3 τουλάχιστον δόσεων ως προς τους πιστωτές αυτοί δικαιούνται να καταγγείλουν την σύμβαση αναδιάρθρωσης. Αυτό σημαίνει ότι ο οφειλέτης χάνει την ρύθμιση και δύναται να κινηθεί ο κάθε πιστωτής εναντίον του οφειλέτη.\nΕπισημαίνεται ότι σε κάποιες περιπτώσεις θα επιδοτηθούν τα δάνεια που αφορούν την πρώτη κατοικία καταβάλλοντας το Δημόσιο για 5 έτη έως 210 ευρώ το μήνα .\nΣτον εξωδικαστικό εντάσσονται μεταξύ άλλων και οφειλές που δεν είναι ακόμα σε καθυστέρηση με την προυπόθεση όμως ότι έχουν υποστεί μείωση 20 % της οικονομικής τους κατάστασης.\nΟ Εξωδικαστικός Μηχανισμός είναι μια προσωποπαγής ρύθμιση για τον κάθε οφειλέτη και προϋποθέτει να ενταχθούν σε αυτόν βιώσιμες επιχειρήσεις οι οποίες σε καμία περίπτωση δεν θα χειροτερεύσουν την θέση των πιστωτών, απλά θα ρυθμίσουν τις υφιστάμενες οφειλές δίνοντας παράλληλά τον κατάλληλο χρόνο για να ορθοποδήσει ο εκάστοτε οφειλέτης. Ο Νόμος 4738/20 εμπεριέχει εκτός από τον εξωδικαστικό Μηχανισμό την εξυγίανση καθώς και την πτώχευση.\nΗ ΔΙΑΘΗΚΗ είναι δικαιοπραξία . Ο Νόμος προβλέπει έγγραφο τύπο για την σύνταξη της. ΤΑ …Διαβάστε Περισσότερα »


Αξιοθέατα της Σαντορίνης - Σαντορίνη εκδρομές\nΕκτός από τα ηφαιστειακά νησιά και την καταπληκτική θέα της καλντέρας, υπάρχουν και άλλα αξιοθέατα στο νησί, εξίσου ενδιαφέροντα και αξιοθαύμαστα.\nΤο δεύτερο ίσως μεγαλύτερο αξιοθέατο της Σαντορίνης που πρέπει να δείτε. Η παραθαλάσσια πόλη που άκμαζε κατά την εποχή του χαλκού και λόγω του λιμανιού της ήταν ένα από τα μεγαλύτερα εμπορικά κέντρα του Αιγαίου. Μια βίαιη έκρηξη του ηφαιστείου το 1700 με 1600 π. Χ σκέπασε με τέφρα την προϊστορική πόλη του Ακρωτηρίου, ενώ οι κάτοικοι είχαν προλάβει να φύγουν. Οι ανασκαφές που ξεκίνησαν το 1967 από τον σπουδαίο Έλληνα αρχαιολόγο Σπύρο Μαρινάτο, έφεραν στο φως καλοδιατηρημένα πολυώροφα κτήρια, χώρους θρησκευτικών τελετών και κατοίκησης, τοιχογραφίες και άλλα πολλά αντικείμενα που άφησαν πίσω βιαστικά οι αρχαίοι Ακρωτηριανοί. Θα περπατήσετε στους δρόμους αυτής της πόλης και τις πλατείες της, μια επίσκεψη που σίγουρα θα σας μείνει αξέχαστη.\nΟ αρχαιολογικός χώρος είναι ανοιχτός καθημερινά, εκτός Δευτέρας, από τις 10. 00 ώς τις 17. 00. Η είσοδος είναι περίπου 5 ευρώ ανά ενήλικα, με εκπτώσεις για παιδιά, φοιτητές και ανθρώπους μεγάλης ηλικίας. Για την επίσκεψη του χώρου πρέπει να διαθέσετε περίπου 2 ώρες. Είναι προσβάσιμος είτε με αυτοκίνητο / μηχανάκι ή με το λεωφορείο της γραμμής (ΚΤΕΛ), που έχουν αρκετά συχνά δρομολόγια.\nΑρχαιολογικός χώρος Αρχαίας Θήρας\nΜετά την καταστροφή του Ακρωτηρίου, κατά τον 8ο - 9ο αιώνα π. Χ, Δωριείς άποικοι από την Σπάρτη έφθασαν στο νησί με αρχηγό τον Θήρα, από όπου πήρε το νησί την ονομασία του. Η πόλη όπου χτίστηκε στο Μέσα Βουνό (πάνω από την παραλία του Καμαρίου) έμεινε ατείχιστη λόγω του φυσικού οχυρού που προσφέρει το βουνό σε υψόμετρο 385 μέτρων, έλεγχε όλο το νησί και συνδέθηκε οδικά με τα λιμάνια της Οίας (σημερινό Καμάρι) και της Ελευσίνας (σημερινή Περίσσα). Σώζονται μέχρι σήμερα θρησκευτικοί ναοί, η Αγορά (το εμπορικό και διοικητικό κέντρο της πόλης), το αρχαίο θέατρο της πόλης, το Γυμνάσιο και άλλα πολλά πολύ ενδιαφέροντα μνημεία.\nΓια την επίσκεψη της Αρχαίας Θήρας θα χρειαστείτε τουλάχιστον μια ώρα. Προσβάσιμη με αυτοκίνητο, μηχανάκι ή και με τα πόδια από τη βάση του βουνού από το Καμάρι, θα σας πάρει περίπου 10 λεπτά να ανεβείτε το βουνό. Ο αρχαιολογικός χώρος και η θέα που θα έχετε από την κορυφή του βουνού θα σας ανταμείψει. Λειτουργεί καθημερινά εκτός Δευτέρας από τις 09:00 ώς τις 15:00.\nΆλλα αξιοθέατα με αρχαιολογικό θέμα είναι το Μουσείο Προϊστορικής Θήρας, με αντικείμενα, τοιχογραφίες και μακέτα από τον αρχαιολογικό χώρο του Ακρωτηρίου και Αρχαιολογικό μουσείο, όπου έχει αντικείμενα από την Αρχαία Θήρα και από τις Κυκλάδες από την εποχή του Χαλκού. Και τα δύο βρίσκονται στην πόλη των Φηρών.\nΕπίσης υπάρχει το Μουσείο Santozeum βρίσκεται απέναντι από το Αρχαιολογικό Μουσείο και το σταθμό του τελεφερίκ, εκεί υπάρχει έκθεση με πιστά αντίγραφα των τοιχογραφιών που ανακαλύφθηκαν στα σπίτια του Αρχαιολογικού χώρου του Ακρωτηρίου. Είναι ανοικτά καθημερινά από 10:00 έως 18:00 από Μάιο έως Οκτώβριο.\nΚάστρα - Καστέλια της Σαντορίνης\nΣτη Σαντορίνη βρίσκονται πέντε κάστρα ή αλλιώς Καστέλια που χτίστηκαν κυρίως κατά την Ενετοκρατία.\nΟ Σκάρος ή Επάνω Βράχος ή Ρόκα βρίσκεται στο Ημεροβίγλι.\nΉταν η πρωτεύουσα της Σαντορίνης από τα ύστερα βυζαντινά χρόνια μέχρι τον 18ο αιώνα μ. Χ. Στο Επάνω Κάστρο είχε δημιουργηθεί ολόκληρος οικισμός, αλλά άρχισε να εγκαταλείπεται από τους κατοίκους του περίπου τον 17ο αιώνα μ. Χ λόγω των μεγάλων σεισμών που συνέβαιναν εκείνη την εποχή. Πλέον σώζονται κάποια ερείπια και ο επιβλητικός βράχος κοιτάζοντας τη Θηρασιά και τα ηφαίστεια.\nΣτην Οία, σε ένα από τα πιο κοσμοπολίτικα χωριά του νησιού βρίσκονται τα ερείπια από το Καστέλλι του Αγιου Νικολάου. Η ύπαρξη του αναφέρεται από το 1480 μ. Χ και αποτελούσε τόπο των καραβοκύρηδων του χωριού. Κοιτώντας τη Θηρασιά ακριβώς απέναντι, είναι το αγαπημένο σημείο των επισκεπτών για να παρακολουθήσουν το ηλιοβασίλεμα.\nΣτο χωριό του Πύργου, περπατώντας στα στενάκια του χωριού προς την κορυφή του συναντάμε την είσοδο για το Καστέλι, τείχη που προστάτευαν το χωριό από τους πειρατές. Εκεί βρίσκουμε και την εκκλησία των Εισοδίων της Θεοτόκου, η οποία βρίσκεται στο υψηλότερο σημείο του καστελιού. Χτίστηκε κατά την διάρκεια των ετών 1660 - 1661 και εκεί την Μεγάλη Παρασκευή γίνεται ο σημαντικότερος επιτάφιος του χωριού.\nΤο καστέλι του χωριού Εμπορείου, επίσης ένα από τα πιο γνωστά και όμορφα καστέλια του νησιού. Με μία είσοδο, περπατάμε ανάμεσα στα στενα δρομάκια, τα σπίτια που είναι χτισμένα κολλητά το ένα με το άλλο, με εισόδους και παράθυρα μόνο στην εσωτερική μεριά του καστελιού, για να προστατεύονται καλύτερα οι κάτοικοι από τους τότε επιδρομείς. Θα μαγευτείτε από τα σπιτάκια, πολλά με μεγάλες πέτρες για σκαλιά σφηνωμένες μέσα στον τοίχο και από τις πολλές εκκλησίες εντός του παλιού χωριού.\nΤέλος, κατά τα μεσαιωνικά χρόνια, το Ακρωτήρι θεωρούταν ένα από τα καστέλια του νησιού και ονομαζόταν La Ponta. Στο κέντρο του οικισμού κοσμούσε ο Γουλάς του, που μέχρι το μεγάλο σεισμό του 1956 διατηρούταν σε πολύ καλή κατάσταση.


Ιδέες για τα έπιπλα τραπεζαρίας σας\nΧρειάζεστε έμπνευση για την επίπλωση του σπιτιού σας; Αυτό μπορεί να προέρχεται, για παράδειγμα, από σύγχρονες αίθουσες τραπεζαρίας σχεδιαστών, σωστά; Σε αυτό το άρθρο θα βρείτε μερικά τέτοια! Ας ελπίσουμε ότι αυτό θα δημιουργήσει τη δική σας, υπέροχη ιδέα επίπλωσης.\nΠώς να δημιουργήσετε μια μοντέρνα τραπεζαρία - 60 παραδείγματα επίπλωσης\nΤο φωτεινό πράσινο είναι μια τρέχουσα τάση χρώματος φέτος. Επιλέξτε αυτό το χρώμα για το σχεδιασμό του τοίχου σας, αν θέλετε. Μπορείτε να συνδυάσετε με ουδέτερες κουρτίνες και floral μοτίβα. Τι πιστεύεις για αυτή την ιδέα;\nΜε τα έπιπλα θα μπορούσατε να επιλέξετε ένα αντίκα στυλ.\nΗ σύγχρονη διακόσμηση θα ήταν κατάλληλη.\nΤαπετσαρίες σε φρέσκο πράσινο\nΕκτός από το σημερινό λαμπρό πράσινο και το σκούρο πράσινο είναι εξαιρετικά ενημερωμένο. Πώς σας αρέσει ο συνδυασμός των δύο; Αυτό θα ήταν ένα ενδιαφέρον πείραμα!\nΚρύες και ζεστές αποχρώσεις σε συνδυασμό\nΜια τρέχουσα επιλογή για την τραπεζαρία θα είναι διαφορετικά ζωικά μοτίβα. Μην περιορίζετε τον εαυτό σας σε υφάσματα όταν τα χρησιμοποιείτε. Θα μπορούσατε επίσης να το χρησιμοποιήσετε για να διακοσμήσετε το πάτωμα και τους τοίχους.\nΤα μοτίβα των ζώων μπορούν επίσης να βρεθούν στην τραπεζαρία\nΠολλές από τις τρέχουσες ιδέες έπιπλα τραπεζαρίας περιλαμβάνουν επίσης vintage φωτισμό. Μην απορρίπτετε αυτήν την ιδέα! Αυτό θα μπορούσε να είναι μια μεγάλη επιλογή και να κάνει κάτι ξεχωριστό από ένα απλό εσωτερικό.\nΧρησιμοποιήστε λεπτές τρύπες vintage\nΌπως μπορείτε να δείτε, πολλά εξωτικά μοτίβα σχεδίου κυριαρχούν σε πολλές τραπεζαρίες σχεδιαστών. Ακριβώς όπως στο παράδειγμα με τον αντίκα φωτισμό, είναι αυτό που κάτι που συμβάλλει στην εμφάνιση σχεδιαστή.\nΈνα κομμάτι εξωτισμού είναι επίσης σε ζήτηση στην τραπεζαρία\nGlamour όπως στο Χόλιγουντ\nΠοιο είναι το σχέδιο της τραπεζαρίας σχεδιαστών; Μας κάνει να αισθανόμαστε σαν αληθινά αστέρια. Γιατί δεν μαθαίνουμε από την πηγή, δηλαδή από τα ίδια τα αστέρια; Ακόμα και οι σχεδιαστές που τους αρέσει να χρησιμοποιούν Hollywood Touches στην τραπεζαρία το κάνουν αυτό.\nΟι παραδοσιακές ρίγες σε τρέχουσες αποχρώσεις\nΟι λωρίδες είναι μία από τις ιδέες που έχουν αποδειχθεί καλύτερα με την πάροδο του χρόνου. Λαμβάνουν επίσης ένα αξιόλογο μέρος κάτω από τις τρέχουσες τάσεις σχεδιασμού. Συχνά θα σας βρούμε στις πιο πρόσφατες αποχρώσεις της εποχής.\nΚουβέρτα τραπεζαρίας με ριγωτό μοτίβο\nΤο υπερμεγέθη κυριαρχεί αυτή τη σεζόν στα ρούχα. Επιπλέον, η υπερμεγέθη τέχνη είναι αρκετά ενημερωμένη. Μπορείτε να μετατρέψετε την απλά σχεδιασμένη τραπεζαρία σε κάτι πολύ ξεχωριστό.\nΤα έργα τέχνης ως έμπνευση\nChic από προηγούμενες εποχές\nΘέλετε κάτι κομψό και ρομαντικό ταυτόχρονα; Εμπνευστείτε από ιδέες σχεδιασμού τραπεζαρίας από παρελθόντες ιστορικές περιόδους. Το Colonial chic είναι σήμερα σε πολλά εστιατόρια σχεδιαστών.\nΚάτι ρομαντικό δεν πρέπει να λείπει\nΚομψή εξειδικευμένη θέση\nΟι έννοιες της κουζίνας, της τραπεζαρίας και των καθιστικών είναι συχνά αλληλένδετες στις σύγχρονες έννοιες. Πώς φέρετε όλες αυτές τις λειτουργίες κάτω από μια στέγη; Πώς γυρίζετε την τραπεζαρία και την κουζίνα σε ένα μέρος για μεγάλη οικογενειακή ψυχαγωγία;\nΑυτό λειτουργεί πολύ καλά αν σχεδιάζετε δίπλα στο κύριο τραπέζι και τις μεγάλες θέσεις για καθιστικές θέσεις για να μιλήσετε λίγο λιγότερο επίσημη και να απολαύσετε το φαγητό.\nΜεγάλη τραπεζαρία διακοσμημένη σε ρουστίκ στιλ\nΑφήστε το να λάμψει!\nΤα λαμπερά χρώματα είναι επίσης μέρος του μοντέρνου σχεδιασμού τραπεζαρίας! Θα μπορούσατε να συνεισφέρετε στα λαμπερά έπιπλα τραπεζαρίας. Ρίξτε μια ματιά στα ακόλουθα σπουδαία παραδείγματα!\nΔημιουργήστε μια φυσική εμφάνιση δωματίου\nΜπορείτε επίσης να ποντάρετε σε μια εντελώς διαφορετική στρατηγική! Επιλέξτε αντικείμενα που φαίνονται πανέμορφα με φυσικό τρόπο. Αυτά είναι π.χ. ορισμένα διακοσμητικά αντικείμενα και πολλά πράσινα φυτά εσωτερικού χώρου.\nΧρησιμοποιήστε οικιακά υφάσματα που φαίνονται φυσικά\nΣχεδιάστε μια κλασική τραπεζαρία με τζάκι και διακοσμήστε την άνετα\nΤραπεζαρία με ρετρό εμφάνιση\nΤο αγαπημένο χρώμα που χρησιμοποιείτε\nΜίξη διαφορετικών καρέκλες τραπεζαρίας\nΞύλινο τραπέζι σε συνδυασμό με ταπετσαρισμένο πάγκο\nΈξυπνα φέρτε το περβάζι για να το χρησιμοποιήσετε\nΘα βρείτε επίσης και άλλα μοντέρνα μοντέλα επίπλωσης παρακάτω\nΚάνετε ένα αρχικό δοχείο από το ίδιο το κούτσουρο 不寻常的壁纸使房间显得充满个性


Αρχική Διατροφή Γαρίδες: 3 βασικά οφέλη από την κατανάλωση γαρίδας\nΤα οφέλη για την υγεία από την κατανάλωση γαρίδας μπορεί να περιλαμβάνουν βελτίωση της υγείας των οστών και του εγκεφάλου, καλύτερη διαχείριση βάρους και μειωμένο κίνδυνο καρδιαγγειακών παθήσεων. Οι γαρίδες έχουν αντιφλεγμονώδεις και αντιγηραντικές ιδιότητες, που μπορούν να βοηθήσουν στη μείωση του κινδύνου για διάφορες ασθένειες.\nΜπορούν να βοηθήσουν στη θεραπεία του εκφυλισμού της ωχράς κηλίδας, που σχετίζεται με την ηλικία και στην ανακούφιση της κόπωσης των ματιών. Προσφέρουν, επίσης, ανακούφιση από τον πόνο της περιόδου. Οι γαρίδες μπορούν να είναι μια επιλογή υψηλής απόδοσης για την αύξηση της συνολικής υγείας σας με έναν πραγματικά νόστιμο τρόπο.\nΘρεπτική αξία γαρίδας\nΓια τους ανθρώπους που ψάχνουν να εξαλείψουν τους υπερβολικούς υδατάνθρακες από τη διατροφή τους, η γαρίδα είναι μια δημοφιλής επιλογή, επειδή περιέχει μηδενικούς υδατάνθρακες και είναι επίσης πολύ χαμηλή σε θερμίδες (περίπου 1 θερμίδα/1 γραμμάρι γαρίδας). Ως οργανική μορφή ζωής, οι γαρίδες είναι γεμάτες πρωτεΐνες και αποτελούνται κυρίως από νερό, αλλά υπάρχει επίσης μια μικρή ποσότητα λίπους. Ωστόσο, η πιο ευεργετική πτυχή της γαρίδας είναι ο θησαυρός των βιταμινών και των θρεπτικών συστατικών που περιέχει.\nΜπορεί να είναι ένας απολαυστικός και αποτελεσματικός τρόπος για να ισορροπήσετε τη διατροφή σας και να διατηρήσετε ένα υγιές σώμα. Μπορείτε να συμπληρώσετε την ημερήσια πρόσληψη μετάλλων σε σίδηρο, ασβέστιο, νάτριο, φώσφορο, ψευδάργυρο, μαγνήσιο και κάλιο. Παρέχει επίσης απαραίτητα λιπαρά οξέα, αλλά είναι επίσης υψηλά και τα επίπεδα χοληστερόλης. Ελέγξτε λοιπόν την πρόσληψη σας.\nΟφέλη για την υγεία από την κατανάλωση γαρίδας\nΤα εκπληκτικά οφέλη της γαρίδας για την υγεία μπορεί να περιλαμβάνουν τα ακόλουθα:\nΟι γαρίδες μπορεί να είναι μια μεγάλη πηγή πρωτεΐνης και βιταμίνης D, χωρίς να προσθέσετε υδατάνθρακες στην καθημερινή σας πρόσληψη, οπότε για άτομα που έχουν αποφασίσει να χάσουν βάρος, αυτή η απλή μορφή θαλασσινών μπορεί να είναι μια δημοφιλής επιλογή. Τα πιθανώς υψηλά επίπεδα ψευδαργύρου είναι επίσης ευεργετικά, αφού ο ψευδάργυρος μπορεί να αυξήσει τα επίπεδα λεπτίνης στο σώμα. Η λεπτίνη είναι ορμόνη και αποτελεί αναπόσπαστο μέρος της ρύθμισης του σώματος για την αποθήκευση λίπους, την όρεξη και τη συνολική ενέργεια στο σώμα. Αυξάνοντας τα επίπεδα της λεπτίνης στο σώμα, οι άνθρωποι μπορούν να αποφύγουν κοινά ζητήματα, όπως η υπερκατανάλωση τροφής και η ανεξήγητη επιθυμία για φαγητό μετά τον κορεσμό.\nΈχει επίσης πιθανώς υψηλά επίπεδα ιωδίου, το οποίο μπορεί να σας βοηθήσει να ελέγξετε πόση ενέργεια καταναλώνετε, όταν το σώμα σας είναι σε ηρεμία. Μπορεί να αλληλεπιδράσει με τον θυρεοειδή αδένα για να επιταχύνει τη δραστηριότητα του θυρεοειδούς, βοηθώντας στις προσπάθειες των ανθρώπων να χάσουν βάρος ή τουλάχιστον να αποτρέψει την πρόσθετη αύξηση βάρους.\nΤο φως του ήλιου είναι μια από τις κύριες αιτίες που προάγουν τη γήρανση του δέρματος. Χωρίς προστασία, ακόμη και λίγα λεπτά έκθεσης στον ήλιο και την υπεριώδη ακτινοβολία μπορεί να οδηγήσουν σε ρυτίδες, κηλίδες ή ηλιακά εγκαύματα. Προσθέτοντας γαρίδες στην καθημερινή ή εβδομαδιαία διατροφή, οι άνθρωποι μπορούν να βελτιώσουν σημαντικά τις πιθανότητές να “γεράσουν” και να ομορφύνουν το δέρμα τους.\nΠεριέχει υψηλά επίπεδα ενός συγκεκριμένου καροτενοειδούς που ονομάζεται ασταξανθίνη, το οποίο είναι ένα ισχυρό αντιοξειδωτικό, που μπορεί να μειώσει σημαντικά τα σημάδια γήρανσης στο δέρμα που σχετίζονται με την υπεριώδη ακτινοβολία και το φως του ήλιου. Ως εκ τούτου, για άτομα που έχουν εμμονή με τα στίγματα και το ρυτιδωμένο δέρμα, προσθέστε ένα κοκτέιλ γαρίδας στη διατροφή σας μερικές φορές την εβδομάδα για να επιβραδύνετε αυτά τα αναπόφευκτα αποτελέσματα.\nΜπορεί να μειώσει τον εκφυλισμό της ωχράς κηλίδας που σχετίζεται με την ηλικία\nΜελέτες υποδεικνύουν ότι οι γαρίδες μπορεί να περιέχουν μια ένωση που μοιάζει με ηπαρίνη, η οποία μπορεί να βοηθήσει στη θεραπεία της νεοαγγειακής AMD. Η ασταξανθίνη που βρίσκεται στις γαρίδες μπορεί επίσης να ανακουφίσει από την κόπωση των ματιών, ειδικά για όσους χρησιμοποιούν υπολογιστές για μεγάλο χρονικό διάστημα στην προσωπική ή επαγγελματική τους ζωή.\nΜπορεί να αποτρέψει την τριχόπτωση\nΤα μέταλλα που βρίσκονται στις γαρίδες μπορούν επίσης να συμβάλουν στην υγεία του τριχωτού της κεφαλής. Η έλλειψη ψευδαργύρου μπορεί να προκαλέσει τριχόπτωση. Ο ψευδάργυρος παίζει βασικό ρόλο στη διατήρηση και τη δημιουργία νέων κυττάρων, συμπεριλαμβανομένων των κυττάρων της τρίχας και του δέρματος, οπότε για όσους αρχίζουν να χάνουν τα μαλλιά τους ή τουλάχιστον βλέπουν μείωση της τριχοφυΐας τους, μπορεί να λειτουργήσει ενάντια σε αυτή τη δυσάρεστη πραγματικότητα.\nΕπόμενο άρθροΞηρότητα κόλπου μετά την εγκυμοσύνη : Αίτια και πως να την αντιμετωπίσετε!


thraki live: Πανθρακική Συνάντηση Παλαιών Προσκόπων στην Αλεξανδρούπολη\nΠανθρακική Συνάντηση Παλαιών Προσκόπων στην Αλεξανδρούπολη\nΔιεξάγεται σήμερα και αύριο με συμμετοχές από Ξάνθη, Κομοτηνή, Αλεξανδρούπολη και Ορεστιάδα\nΗ 18η Πανθρακική Συνάντηση Παλαιών Προσκόπων θα πραγματοποιηθεί το Σαββατοκύριακο στην Αλεξανδρούπολη. Η Συνάντηση καθιερώθηκε από το 1993, όταν οι Ενώσεις Παλαιών Προσκόπων Ξάνθης, Κομοτηνής, Αλεξανδρούπολης και Ορεστιάδας, αποφάσισαν να βρίσκονται κάθε Σεπτέμβριο, εναλλάξ κάθε χρόνο σε μία από τις 4 μεγάλες πόλεις της Θράκης.\nΤα τελευταία χρόνια, πάντως, στην εκδήλωση συμμετέχουν και πολυπληθείς αντιπροσωπείες Παλαιών Προσκόπων και από άλλες πόλεις της Βόρειας Ελλάδας.\nΗ συνάντηση διαρκεί δύο ημέρες και έχει καθιερωθεί η πρώτη μέρα να αφορά το καθ΄ εαυτό συνέδριο και τη δεύτερη εκδρομή και επίσκεψη σε αξιοθέατα της περιοχής και αποχαιρετιστήριο γεύμα εκτός της διοργανώτριας πόλης.\nΗ 18η Πανθρακική Συνάντηση Παλαιών Προσκόπων θα πραγματοποιηθεί στο ξενοδοχείο Alexander Beach το Σάββατο 11 Σεπτεμβρίου και ώρα 18:00 και περιλαμβάνει πέραν από τα τυπικά, χαιρετισμούς, προσφωνήσεις κλπ. παρουσίαση για τα 100 χρόνια του Προσκοπισμού στην Ελλάδα και τα 90 στη Θράκη καθώς και απονομή τιμητικών διακρίσεων σε προπολεμικούς Προσκόπους, δείπνο και, αν ο καιρός το επιτρέψει, υπαίθρια Προσκοπική πυρά.\nΤην επόμενη ημέρα, Κυριακή 12 Σεπτεμβρίου, το πρόγραμμα προβλέπει κατάθεση στεφάνου στο μνημείο των Προσκόπων Αλεξανδρούπολης μπροστά στο Ταχυδρομείο της πόλης στις 8 το πρωί και στη συνέχεια αναχώρηση για τις Φέρες όπου θα γίνει λειτουργία στη Κοσμοσώτηρα, ξενάγηση από το Δήμαρχο Φερών και το αποχαιρετιστήριο γεύμα με ανταλλαγή αναμνηστικών και καθορισμό της πόλης που θα πραγματοποιηθεί η 19η Πανθρακική συνάντηση Παλαιών Προσκόπων.\nΗ εκδήλωση αυτή δίνει την ευκαιρία να συναντηθούν παλιοί Πρόσκοποι και να θυμηθούν καλές στιγμές που έζησαν στον προσκοπισμό και να επαναβεβαιώσουν παλιές φιλίες. Είναι ένα αντάμωμα Προσκόπων όλων των ηλικιών και επιβεβαίωση της αρχής «Μια φορά Πρόσκοπος πάντα Πρόσκοπος», αλλά και μιας άλλης αρχής ότι «ο Προσκοπισμός είναι μια οργάνωση νέων για παιδιά ηλικίας 7 έως και 97 χρόνων».\nΣτην εκδήλωση αυτή μπορεί να συμμετάσχει οποιοσδήποτε υπήρξε έστω και μια μέρα Πρόσκοπος ή Λυκόπουλο, ανεξάρτητα αν έλαβε ή όχι πρόσκληση.


Εξορκίζουν τον… Σόιμπλε Μαξίμου και Αριστερή Πλατφόρμα | Athens Voice\n19.08.2015 | 13:30\nΕξορκίζουν τον… Σόιμπλε Μαξίμου και Αριστερή Πλατφόρμα\nΚι ενώ προσπαθούν να λύσουν το «γόρδιο δεσμό» των εκλογών\nΈνα ιδιότυπο παιχνίδι μετάθεσης ευθυνών βρίσκεται σε εξέλιξη τα τελευταία 24ωρα ανάμεσα στον Πρωθυπουργό και το επιτελείο του, από τη μια και την Αριστερή Πλατφόρμα, από την άλλη.\nΚαθώς η κυβέρνηση επιχειρεί να λύσει το γόρδιο δεσμό για το αν θα προσφύγει -και πότε στις κάλπες και αν θα προχωρήσει στην υλοποίηση των προαπαιτούμενων του νέου μνημονίου, η κόντρα εντός του ΣΥΡΙΖΑ συνεχίζεται ασίγαστη.\nΟι δυο πλευρές επιχειρούν να εξοπλιστούν με επιχειρήματα ενόψει του οριστικού διαζυγίου τους, που προφανώς προκαλεί εμπλοκές στα πολιτικά πράγματα της χώρας.\nΕνδεικτικό της αντιπαράθεσης είναι και η προσπάθεια της κάθε πλευράς να χρεώσει τον… Σόιμπλε στην άλλη! Ο Γερμανός υπουργός Οικονομικών, που χτες μιλώντας στο γερμανικό κοινοβούλιο είπε πως θα ήταν άδικο να μη δοθεί στην Ελλάδα η ευκαιρία για μια νέα αρχή, εξακολουθεί να θεωρείται «υπ’ αριθμόν ένα εχθρός», ιδιαίτερα στους κόλπους της Αριστεράς.\nΗ Αριστερή Πλατφόρμα δέχτηκε μεγάλη πίεση από το Μαξίμου για «σύμπλευση» με τη στρατηγική του κ. Σόιμπλε για έξοδο της Ελλάδας από το ευρώ και επιστροφή στη δραχμή.\nΜόλις προχτές, ο υπουργός Επικρατείας και εκ των στενών συνεργατών του πρωθυπουργού, κ. Νίκος Παππάς, τόνιζε: ««Λυπάμαι που θα το πω και οι σύντροφοι της Αριστερής Πλατφόρμας δεν θα έπρεπε να ντρέπονται να το πουν. Προτείνουν συντεταγμένη έξοδο από το ευρώ. Δηλαδή συμφωνία και δάνειο με τους εταίρους για τη μετάβαση σε νέο νόμισμα. Με απλά λόγια προτείνουν Μνημόνιο και δραχμή. Σε αυτό το σενάριο, το οποίο ήταν το σχέδιο Σόιμπλε, όπως γνωρίζει ο σύντροφος Λαφαζάνης, τα πράγματα για τις κοινωνικές τάξεις που η Αριστερά θέλει να εκπροσωπεί θα ήταν σαφώς χειρότερα».\nΗ απάντηση του επικεφαλής της Αριστερής Πλατφόρμας ήρθε με συνέντευξή του στο Real.gr: «Ο Σόιμπλε έχει επιβεβαιωθεί ως άριστος σύμμαχος της ελληνικής κυβέρνησης, υμνητής της μνημονιακής στροφής της και ως καλός «στρατολόγος» της στη γερμανική Βουλή για τη συλλογή ψήφων Γερμανών βουλευτών στο τρίτο μνημόνιο» είπε και πρόσθεσε πως «απεδείχθη ότι έχει πολύ χαλαρά αντανακλαστικά απέναντι στις σκληρές συνταγές Σόιμπλε, οι οποίες, σχεδόν, στο σύνολο τους ενσωματώθηκαν στο τρίτο μνημόνιο, το οποίο η Αθήνα έκανε δεκτό».\nΤα αλληλοδιασταυρούμενα πυρά δεν αφορούν μόνο τον κ. Σόιμπλε αλλά επεκτείνονται και σε άλλους κρίσιμους τομείς, σε μια προσπάθεια και των δύο πλευρών να αποσειστούν οι ευθύνες για πολιτικές πρωτοβουλίες με δραματικές επιπτώσεις στην πορεία της οικονομίας.\nΗ τακτική αυτή ακολουθείται εδώ και πολλές μέρες στο ενδεχόμενο διεξαγωγής πρόωρων εκλογών με την «προεδρική φρουρά» να εγκαλεί την Πλατφόρμα για υπονόμευση της κυβέρνησης και αναγκαστική επίλυση της διαφοράς μέσω της κάλπης. Η Πλατφόρμα από την άλλη εγκαλεί την κυβέρνηση για το σχέδιο πρόωρης προσφυγής στις κάλπες, θεωρώντας ότι αυτές δεν είναι απαραίτητες εφόσον αποσυρθεί η στήριξη της κυβέρνησης το «μνημόνιο 3».\nΚαι είμαστε ακόμα σε μια σκληρή αντιπαράθεση, οι όροι της οποίας είναι υπό διαμόρφωση…


Από το θάνατο και τα... 17 κιλά επέστρεψε στη ζωή! Δείτε πως είναι σήμερα - OneNews.gr\nΤα τελευταία δέκα χρόνια παλεύουν μαζί να κερδίσουν αυτή τη μάχη. Με πολλαπλές μεταγγίσεις αίματος, με την εμφάνισης ενός οιδήματος στην καρδιά και νεφρική ανεπάρκεια. Χάρη στα χρήματα που συγκεντρώθηκαν, συνολικά μέχρι σήμερα έχουν φθάσει τα 130.000 δολάρια, η Ραχέλ έχει ανακτήσει βάρος και τώρα καταπολεμά σιγά σιγά την ασθένεια.\nΣτέφανος Κορκολής για καρκίνο: Πώς τον αντιμετωπίζει, συγκλονιστικές αποκαλύψεις [video]


Αξιολόγηση Ανθρώπινου Δυναμικού – Αξιοποίηση Συστημάτων Αξιολόγησης – ATI Seminar\nΟι εργαζόμενοι αποτελούν τον σημαντικότερο παράγοντα στη λειτουργία μιας επιχείρησης. Η προσέλκυση, η επιλογή, η ανάπτυξη, η παρακίνηση και η αξιολόγηση τους αποτελούν τις βασικές λειτουργίες στη διαχείριση του Ανθρώπινου Δυναμικού, συμβάλλοντας έτσι στην αύξηση της απόδοσης των εργαζομένων και της παραγωγικότητας της επιχείρησης.\nΜε τη σωστή αξιολόγηση, καθοδήγηση, εκπαίδευση και ανάπτυξη του ανθρώπινου δυναμικού, η διεύθυνση έχει τη δυνατότητα να αυξήσει την παραγωγικότητα και να βελτιώσει την ποιότητα.\nΒασικός στόχος του προγράμματος είναι η μεταφορά τεχνογνωσίας σε πρακτικές και τεχνικές αξιολόγησης της απόδοσης του προσωπικού. Επίσης το πρόγραμμα έχει ως στόχο να αναβαθμίσει την απόδοση του προσωπικού και να βοηθήσει τους αξιολογητές να επιτύχουν τους στόχους τους και τα επίπεδα αποτελεσματικότητας που αναμένονται από αυτούς.\nΗ συγκεκριμένη εκπαίδευση απευθύνεται σε διευθυντικό και εποπτικό προσωπικό, ιδιοκτήτες/διευθυντές μικρών/μεσαίων επιχειρήσεων, λειτουργούς που είναι επιφορτισμένοι με την αξιολόγηση υφιστάμενου προσωπικού και γενικότερα λειτουργούς με καθήκοντα διοίκησης προσωπικού που εμπλέκονται στη διαδικασία αξιολόγησης\n€ 169 ( + ΦΠΑ) € 119 € 50 ( + ΦΠΑ)\nΜη Δικαιούχοι ΑΝΑΔ – Ειδικές Τιμές\nΕνδιαφέρεστε για το σεμινάριο μας;\nΣυμπληρώστε την αίτηση πιο κάτω για να επικοινωνήσουμε μαζί σας!\nΗ Νικολέτα Κρασσά έχει «Master of Manpower Studies» από Αγγλικό Πανεπιστήμιο (Westminster University) και εργάσθηκε ως Lecturer στο Cyprus Institute of Marketing και Frederick University. Για 28 χρόνια εργάσθηκε στην Υπηρεσία Ανθρώπινου Δυναμικού και Διοικήσεως των Κυπριακών Αερογραμμών. Τα τελευταία 10 χρόνια εργαζόταν στην υπηρεσία ως Εκπαιδεύτρια επαγγελματικής Ανάπτυξης . Είναι ανεξάρτητη επαγγελματίας Σύμβουλος σε θέματα Ανθρώπινου Δυναμικού και Διοικήσεως και εκπαιδεύτρια. Ως εκπαιδεύτρια έχει προσφέρει ανοικτά και ενδοεπιχειρησιακά προγράμματα σχετικά με την εξειδίκευση της. Είναι η Local Coordinator of International Air Transport Association στην Κύπρο. Τομείς εξειδίκευσης: Ανάπτυξης Ανθρώπινου Δυναμικού Εξυπηρέτηση του Πελάτη Διαχείριση χρόνου Οργάνωση /Διοίκηση /Αξιολόγηση /Ηγεσία. Πιστοποιήσεις από ΑνΑΔ: Εκπαιδεύτρια Επαγγελματικής Κατάρτισης (ΕΕΚ) Αξιολογητής Κέντρων Επαγγελματικής Κατάρτισης (ΚΕΚ)


Study & Live in your Teacher's Home Πεσκάρα Έκπτωση Εγρραφής. Μάθετε Ιταλικά στη χώρα Ιταλία\n» Πεσκάρα Ιταλικά σχολές\nStudy & Live in your Teacher's Home, Πεσκάρα, Ιταλία\nΣημείωση: Για όλους τους κύκλους μαθημάτων που προσφέρονται από Study & Live in your Teacher's Home, Πεσκάρα μπορεί να γίνει online κράτηση με LanguageCourse.Net. Στην περίπτωση που κάποιος κύκλος μαθημάτων δεν περιλαμβάνεται στη λίστα, μπορείς να επικοινωνήσεις μαζί μας.\nΈχεις κάποια tips σχετικά με Πεσκάρα ή επιθυμείς να έρθεις μαζί μου να παρακολουθήσουμε Ιταλικά στη σχολή Study & Live in your Teacher's Home σε Πεσκάρα; Μπορείς να τσεκάρεις τις αξιολογήσεις και τις πληροφορίες σχετικά με τη σχολή που επίλεξα εδώ\nΈχεις φίλο/φίλους που θα ήθελες να μοιραστείς την καταπληκτική εμπειρία του να εξερευνήσεις τη ζωή σε Πεσκάρα ; Τότε, αρκεί να τους ταγκάρεις στη δημοσίευση που θα ποστάρεις στο Facebook ή να τους στείλεις μέσω email το link αυτής της σελίδας.\nΠροτιμώμενη πόλη: Πεσκάρα


Τέσυ Μπάιλα: «To Παραμύθι της Βροχής» - ΕΛΛΑΔΑ - ΙΑΠΩΝΙΑ\nΑρχικήΠΟΛΙΤΙΣΜΟΣΤέσυ Μπάιλα: «To Παραμύθι της Βροχής»\nΈξι χρόνια μετά την ατομική έκθεση φωτογραφίας στο πανεπιστήμιο GAKUGEI στο Τόκιο της Τέσυς Μπάιλα με θέμα την Ελλάδα στο φως του Οδυσσέα Ελύτη κυκλοφορεί το δεύτερο μυθιστόρημά της από τις εκδόσεις ΔΟΚΙΜΑΚΗΣ με τίτλο ΤΟ ΠΑΡΑΜΥΘΙ ΤΗΣ ΒΡΟΧΗΣ.\nΠρόκειται για ένα βιβλίο με θέμα την φιλία των δύο λαών, και τα πολιτισμικά και φιλοσοφικά ανάλογα που τις συνδέουν.\nΞεκίνησα να γράφω Το Παραμύθι της Βροχής λίγο καιρό μετά την επίσκεψή μου στην Ιαπωνία, μαγεμένη κυριολεκτικά από έναν τόσο ιδιαίτερο πολιτισμό με τον οποίο είχα έρθει σε επαφή. Όταν ακόμη ήταν νωπές οι καταγραφές ενός ολότελα διαφορετικού κόσμου στις αισθήσεις μου. Στο μυαλό μου μια ιδέα στριφογύριζε. Να επισημάνω και να συγκρίνω ομοιότητες και διαφορές ανάμεσα στον Ελληνικό και τον Ιαπωνικό πολιτισμό, έναν πολιτισμό τόσο μακρινό ταυτόχρονα όμως τόσο οικείο. Να δείξω σε πόσα όμοια πράγματα είχαν σταθεί και μιλήσει οι αρχαίοι Έλληνες φιλόσοφοι, ο Πυθαγόρας, ο Πλάτωνας αλλά και ο Βούδας και πως ο μύθος του Οιδίποδα εξακολουθούσε να ζει στους δυο αυτούς πολιτισμούς. Και κάπως έτσι Το παραμύθι ξεκίνησε. Σε μια μαγευτική διαδρομή, στα μονοπάτια της γιαπωνέζικης σοφίας, εκεί όπου μυρωδιές, χρώματα, ήχοι και εικόνες αναμιγνύονται και αποκαλύπτουν την κρυμμένη ομορφιά ενός μακρινού αλλά τόσο οικείου πολιτισμού.\nΛένε όμως ότι η φαντασία ενός συγγραφέα μπορεί να ξεπεράσει κάθε πραγματικότητα και να στήσει από το πουθενά το δικό της παραμύθι. Στη συγκεκριμένη περίπτωση η ίδια η ζωή κατάφερε να ξεπεράσει κάθε συγγραφική εικασία. Το μυθιστόρημα αυτό ολοκληρώθηκε τον Σεπτέμβρη του 2010, αρκετούς μήνες πριν την αληθινή καταστροφή της Φουκουσίμα από τον τελευταίο σεισμό τον Μάρτη του 2011. Το μέγεθος της αληθινής τραγωδίας ανυπολόγιστο και τα συναισθήματα που βιώσαμε όλοι τεράστια στη θέα της τραγωδίας μιας ολόκληρης χώρας. Η σύμπτωση στον τρόπο, τον χρόνο του σεισμού αλλά κυρίως τον τόπο της Φουκουσίμα με όλα όσα περιγράφονται στο βιβλίο είναι ασύλληπτη και προσωπικά με άφησε άναυδη να αναρωτιέμαι αν θα έπρεπε τελικά να εκδοθεί το συγκεκριμένο βιβλίο ή όχι.\nΤο μυθιστόρημα είναι βασισμένο σε αληθινούς χαρακτήρες. Ο Τοσίο, η Χιρόκο, ο Κέντζι είναι υπαρκτά πρόσωπα και προσωπικοί μου φίλοι και τους ευχαριστώ ειλικρινά που δέχτηκαν με πολλή χαρά να πρωταγωνιστήσουν στην ιστορία μου την ίδια ώρα που η μοίρα τους έφερε αντιμέτωπους με την αναμέτρηση προσωπικών απωλειών. Ένα ευχαριστώ χρωστάω επίσης στις συγγραφείς Πασχαλία Τραυλού και Ελένη Τσαμαδού για τη μεγάλη τους στήριξη. Τέλος, θα ήθελα να ευχαριστήσω την Ελένη Μπετεινάκη και τον εκδότη μου κ. Δοκιμάκη για την εμπιστοσύνη και τελικά την έκδοση του βιβλίου, περισσότερο όμως για την αγάπη που από την πρώτη στιγμή έδειξαν στην προσπάθειά αυτή.\nAπό το οπισθόφυλλο:\nΈνα παιδί που γυρεύει ν’ απαγκιάσει κάτω απ’ τη φτερούγα της αγάπης… Μια γυναίκα που λαχταρά να γεμίσει τη δική της άδεια αγκαλιά… Πώς θα μπορέσει να βρει την ερμηνεία στους εφιάλτες της;\nΤο Πορτρέτο της Σιωπής, εκδ. Ελληνική Πρωτοβουλία, 2009.


ELEVEN GR: ΚΙΝΗΣΗ ΜΑΤ ΓΙΑ ΤΟ ΑΝΤΙΜΝΗΜΟΝΙΑΚΟ ΜΠΛΟΚ\nΟ πρωθυπουργός και η κυβέρνησή έως τώρα βρισκόταν εν αδίκω. Μας έβαλε στο μνημόνιο κατά παραχάραξη της λαϊκής εντολής που είχε λάβει. Δεν είχε την δημοκρατική ευαισθησία να νομιμοποιήσει μέσω δημοψηφίσματος, ή έστω μέσω της ψήφισης από 180 βουλευτές, το μνημόνιο, ήτοι την τροχοδρόμηση της χώρας σε μια ιστορική καμπή. Δε είχε καν την πρόνοια να προσφύγει στην συναίνεση της Βουλής μέσω αυξημένης πλειοψηφίας, ή στην λαϊκή ετυμηγορία, με την ψυχαναγκαστική για τους βουλευτές του, ψήφιση του μεσοπρόθεσμου.\nΣτην παρούσα φάση, ενόψει κύρωσης της νέας συμφωνίας, σαφώς η ομαλότερη και ορθολογικότερη λύση θα ήταν οι εκλογές, προκειμένου να αναδειχθεί μια νέα κυβέρνηση, η οποία εκ των πραγμάτων θα είχε την λαϊκή συναίνεση και θα επωμιζόταν τον σταυρό της εξόδου της χώρας από την κρίση.\nΩστόσο φαντάζουν εκπληκτικά αήθεις οι υποκριτικές οιμωγές της αντιπολίτευσης για την προσφυγή στο Δημοψήφισμα. Αυτοί που διακήρυτταν με οιηματική βεβαιότητα ότι ο λαός ψήφισε εναντίον της νέας κατοχής της πατρίδας, προσμετρώντας ως λαϊκές πλειοψηφικές ψήφους τις μούτζες των μαθητών και τις βρισιές στον πρόεδρο της Δημοκρατίας, ξαφνικά ανένηψαν και ανακαλύπτουν έντρομοι τους μεγάλους κινδύνους που συνεπάγεται η προσφυγή στον λαό! Αυτοί που τυχοδιωκτικά ζητούσαν από τον Πρόεδρο της Δημοκρατίας να παραιτηθεί για να μην περάσει η νέα κατοχή, τώρα ζητούν, όχι επισήμως φυσικά, να παραιτηθεί ώστε να μην φτάσουμε στο δημοψήφισμα, άρα να μην αποφανθεί ο λαός για τη νέα δανειακή σύμβαση!\nΗ κίνηση Παπανδρέου σαφώς εμπεριέχει στοιχείο τυχοδιωκτισμού και είναι εμφανώς εκβιαστική. Το ίδιο τυχοδιωκτική ήταν και η ανελέητη συνθηματολογία της σύνολης αντιπολίτευσης, με πρωθιερέα τον κ. Τσίπρα, να καταγγέλει για εσχάτη προδοσία την εκλεγμένη κυβέρνηση της χώρας.\nΤο δημοψήφισμα, από αποθέωση της δημοκρατική διαδικασίας, έγινε ξαφνικά ο νέος Αρμαγεδδών που θα σύρει την χώρα στα τάρταρα της αναξιοπιστίας, θα επισωρεύσει τις εφτά πληγές του φαραώ, θα μας βγάλει από την ευρωζώνη, θα μας επιστρέψει στη δραχμή, σύμφωνα με τους κατ επάγγελμα και καθ εξιν καταγγέλλοντες φαρισαίους- αυτούς τους ίδιους που όλα τα αυτά είχαν ήδη συντελεστεί δια του μνημονίου.\nΣτα αρνητικά του δημοψηφίσματος ότι η προσφυγή γίνεται όχι από δημοκρατική ευαισθησία αλλά επειδή ο Παπανδρέου αδυνατεί πλέον να κυβερνήσει. Το αντιφατικό ότι οι ξένοι στα κοινοβούλιά τους θα αποφασίσουν για την συμφωνία της 27ης Οκτωβρίου ως τέλη Δεκεμβρίου ενώ η Ελλάδα εκ των υστέρων, αφήνοντας ανάερη την συμφωνία! Επίσης η περαιτέρω οικονομική αποσταθεροποίηση επί τρίμηνο, καθώς θα παραμένει ασαφής ο ενδεχόμενος νέος προσανατολισμός της χώρας. Όλα θα παγώσουν, η χωλαίνουσα διοικητική μηχανή της χώρας θα παραλύσει εντελώς, οι καρκινοβατούσες επενδύσεις θα νεκρωθούν, η πολιτική ατζέντα θα προσανατολιστεί επί της διαδικασίας, των σκοπιμοτήτων, των σεναρίων, των νέων καταγγελιών. Αγνωστο επίσης ποιο θα είναι το τελικό ερώτημα του δημοψηφίσματος.\nΣτα θετικά προσμετρούμε το ότι ο λαός θα προσέλθει και θα αποφανθεί επί συγκεκριμένου αντικειμένου, της δανειακής σύμβασης, και όλων όσων, θετικών ή αρνητικών, αυτή συνεπάγεται (υπόθεση εργασίας). Τα κόμματα θα στερηθούν την δυνατότητα να εκπέμπουν εύκολες και εύπεπτες καταγγελτικές κορώνες, και θα κληθούν να επιχειρηματολογήσουν επί του συγκεκριμένου, αναλαμβάνοντας πλέον τις ευθύνες τους.\nΜε το δημοψήφισμα η χώρα, με ανορθόδοξο όντως τρόπο, εισέρχεται στον χώρο της δημοκρατικής Δύσης. Βρετανία, Πορτογαλία, Γαλλία, Ιρλανδία, Ελβετία, Ιταλία κ.α. κατά καιρούς έχουν δώσει στους πολίτες τους τη δυνατότητα να αποφασίσουν για μείζονα θέματα κοινωνικής εσωτερικής διάρθρωσης ή εξωτερικής πολιτικής. Μετά το δημοψήφισμα, που ενδεχομένως να οδηγήσει και σε εκλογές, στην περίπτωση καταψήφισης, η όποια κυβέρνηση θα μπορέσει επιβάλει τις λύσεις που προτείνει χωρίς την συνεχή υπονόμευση από τα αντιπολιτευτικά κόμματα και τα οργανωμένα κοινωνικά σύνολα.\nΑυτά ως πρώτη ματιά, ούτως η άλλως είναι νωρίς ακόμη να προσμετρηθούν οι επιπτώσεις, καθώς πρόκειται για ζαριά ιστορικής εμβέλειας. Αλλά ποτέ η προσφυγή στο λαό δεν είναι επικίνδυνη. Αλλωστε ο λαός καλείται να πληρώσει. Ας αποφασίσει ο ίδιος.


Οι ωραιότερες κυριακάτικες βόλτες στη Θεσσαλονίκη - NEWS1\n13 Μαΐου, 2018 20 Αυγούστου, 2019 Κυριακή Κανονίδου\nΠέντε ιδέες για μια απολαυστική Κυριακή στη Νύμφη του Θερμαϊκού\nΉταν, είναι και θα είναι η αγαπημένη μας. Με έντονο ιστορικό παρελθόν και μνημεία αλλοτινών εποχών, μια κουζίνα που δελεάζει κάθε γευσιγνώστη και ωραία στέκια για all day απολαύσεις, η Θεσσαλονίκη είναι μια ολοζώντανη πόλη γεμάτη από μέρη για όμορφες βόλτες που δεν θέλετε να τελειώσουν ποτέ.\nΣυγκεντρώσαμε και σας παρουσιάζουμε μερικά από τα πιο αγαπημένα μας μέρη στην πόλη για εκείνες τις Κυριακές που όλοι θέλουμε να ξεκινήσουν και να τελειώσουν σε… χαλαρούς ρυθμούς.\nΠερίπατος στη Νέα Παραλία\nΗ πιο χαλαρωτική και ρομαντική βόλτα στη Θεσσαλονίκη είναι αυτή κατά μήκος της Νέας Παραλίας. Ο περίπατός σας θα ξεκινήσει από το ύψος του θρυλικού Makedonia Palace και θα ολοκληρωθεί στο ύψος του Μεγάρου Μουσικής. Με την ανάπλαση που έχει συντελεστεί, θα απολαύσετε έναν περίπατο με ευρωπαϊκό αέρα, καθώς περιδιαβαίνετε τα εντυπωσιακά θεματικά πάρκα που ενισχύουν την εικόνα μιας πανέμορφης ευρωπαϊκής πόλης. Μπορείτε να συνδυάσετε τη βόλτα σας με έναν καφέ την ώρα του ηλιοβασιλέματος με θέα στο Θερμαϊκό.\nΑξίζει να κάνετε μια στάση στο Μέγαρο Μουσικής Θεσσαλονίκης και συγκεκριμένα στο κτήριο Μ2, στον 5ο όροφο του οποίου βρίσκεται το Allegro, το οποίο θα σας «ξελογιάσει» με την παραμυθένια του θέα στην παραλία, αλλά και τις υψηλού επιπέδου υπηρεσίες του. Όμορφο σκηνικό για καφέ, lunch break ή ένα χαλαρό δείπνο προσφέρει και το cafe-restaurant Β στο Μουσείο Βυζαντινού Πολιτισμού.\nΣτα Λαδάδικα για φαγητό\nΤα Λαδάδικα είναι ένα από τα πιο γοητευτικά κομμάτια της Θεσσαλονίκης, μια γειτονιά που δεν παραλείπουμε να επισκεφτούμε κάθε φορά που βρισκόμαστε στην πόλη. Η φημισμένη περιοχή στα νοτιοανατολικά του ιστορικού κέντρου της Θεσσαλονίκης, που ορίζεται από τις οδούς Τσιμισκή, Δραγούμη, Σαλαμίνος και Κουντουριώτου, μας ταξιδεύει στα παλιά, καθώς έχει διατηρήσει την αυθεντικότητά της, ενώ παράλληλα παρουσιάζει ένα ενδιαφέρον γευστικό σκηνικό, με εστιατόρια και μεζεδοπωλεία που έχουν ποιότητα και άποψη.\nΤο ζυθεστιατόριο Ζύθος πρωτολειτούργησε στην κεντρική πλατεία των Λαδάδικων, το 1990. Έκτοτε, κατάφερε να αποτελέσει ένα από τα σημεία αναφοράς της περιοχής. Μία από τις πιο αξιόλογες γευστικές στάσεις που μπορείτε να κάνετε είναι στο εστιατόριο Paparouna. Από την άνοιξη του 2017 μας υποδέχεται ανανεωμένο φιλοδοξώντας να μας ταξιδέψει από άκρη σε άκρη της πανέμορφης χώρας μας.\nΣτο Κιούπια Λαδάδικα θα ανακαλύψετε εξαιρετικές γεύσεις οποιαδήποτε στιγμή της ημέρας, ενώ κάθε βράδυ θα ακούσετε live ελληνική μουσική (μπουζούκι-κιθάρα). Το Μαστίχα είναι ένα ιδαίτερο μεζεδοπωλείο-μπαρ που έχει πιστούς οπαδούς –κι όχι άδικα. Ξεχωρίζει για την ποιοτική μοντέρνα ελληνική κουζίνα, αλλά και την party διάθεσή του τις νύχτες.\nΣτην περιοχή των Άνω Λαδάδικων, στη πολυσύχναστη οδό Αγίου Μηνά, η κουζίνα του Finokio Meze Bar σερβίρει μερακλίδικα εδέσματα όλες τις ώρες της ημέρας. Αν πάλι έχετε όρεξη για σουβλάκι, ο κλασικός και αγαπημένος Σαββίκος στην Πολυτεχνείου και το μοντέρνο ψητοπωλείο Οδοντογλυφίδα αποτελούν must στάσεις.\nΣεργιάνι στην Άνω Πόλη\nΜια από τις πιο παραδοσιακές βόλτες που μπορείτε να πραγματοποιήσετε στη Θεσσαλονίκη είναι αυτή στη γραφική Άνω Πόλη. Η συγκεκριμένη περιοχή διασώθηκε από την πυρκαγιά του 1917 και βρίσκεται στο βορειότερο και ψηλότερο τμήμα της παλιάς πόλης. Τα όριά της εκτείνονται από τη βόρεια πλευρά της οδού Αγίου Δημητρίου και φτάνουν ως τα τείχη της Ακρόπολης και δυτικά και ανατολικά ως τα αντίστοιχα Βυζαντινά Τείχη, που σώζονται σχεδόν ανέπαφα. Όλα σε αυτή την πλευρά της πόλης θυμίζουν δεκαετία του 1960, με τη γραφικότητα να αποτελεί κοινό χαρακτηριστικό σε ό,τι αφορά τα κτήρια, τους δρόμους και την ατμόσφαιρα.\nΟ οικισμός έχει χαρακτηριστεί παραδοσιακός από το 1979 και το μόνο σίγουρο είναι πως θα σας γεμίσει με συναισθήματα νοσταλγίας και όμορφες εικόνες από άλλες εποχές. Κατά τη διάρκεια της περιήγησής σας στην Άνω Πόλη αξίζει να κάνετε μια στάση στα Τείχη με την Ακρόπολη και το Επταπύργιο, στους ναούς του Οσίου Δαβίδ (Μονή Λατόμου), του Αγίου Νικολάου Ορφανού, των Ταξιαρχών, της Αγίας Αικατερίνης, του Προφήτη Ηλία και τη Μονή Βλατάδων, όπως επίσης στο βυζαντινό λουτρώνα της πλατείας Κρίσπου και το Αλατζά Ιμαρέτ της οδού Κασσάνδρου. Μην παραλείψετε να επισκεφτείτε την πλατεία Τσιναρίου με τα παρεΐστικα ουζερί και να απολαύσετε την ομορφότερη πανοραμική θέα της πόλης από τον Πύργο Τριγωνίου.\nΤο καφέ-ουζερί Τσινάρι είναι το κατάλληλο μέρος για όσους αναζητάτε ένα νοσταλγικό και λιτό περιβάλλον. Διαχρονικό στέκι της Άνω Πόλης, το Ίγγλις σερβίρει μια βαθιά νόστιμη κουζίνα με αρώματα Ανατολής και αγνά προϊόντα (Ηροδότου 32, τηλ. 23130 11967). Μια καλή επιλογή για φαγητό είναι και το μεζεδοπωλείο Τοίχο Τοίχο, το οποίο ξεχωρίζει για τις αυθεντικές στιγμές που προσφέρει σε ένα χαλαρό, άκρως φιλικό και εναλλακτικό περιβάλλον με θέα στα Τείχη της Άνω Πόλης.


Infokids.gr Πώς να βάζετε το παιδί να κάνει τα μαθήματά του χωρίς να παραπονιέται | Infokids.gr\nΣυγγραφέας: Έλενα Μπούλια Στις 13 Νοεμβρίου 2017 @ 08:00 Σε Back to school | Τα σχόλια είναι απενεργοποιημένα\nΜπορεί να βρισκόμαστε ήδη στα μισά του πρώτου τριμήνου, όμως γεγονός είναι, ότι για πολλά παιδιά η διαδικασία της μελέτης των μαθημάτων για την επόμενη μέρα συνεχίζει να είναι… βουνό. Κάποιοι γονείς, δίνετε αγώνα κάθε απόγευμα, προκειμένου να πείσετε το παιδί να «στρωθεί» και να διαβάσει, ενώ δεν είστε λίγοι αυτοί που βρίσκεστε στα όρια της απελπισίας. Τι πρέπει να κάνετε; Καταρχάς να αλλάξετε στάση και συμπεριφορά. Όσο το παιδί σας βλέπει γεμάτους άγχος και νεύρα, εξίσου αρνητικό προς τα μαθήματα θα είναι και το ίδιο. Κατά δεύτερον… ακολουθήστε τις οδηγίες μας:\nΑν θέλετε πραγματικά να βοηθήσετε το παιδί σας να μάθει να αναλαμβάνει τις ευθύνες του, χρειάζεται να κάνετε ένα βήμα πίσω. Αν έχετε εσείς διαρκώς τον έλεγχο στα μαθήματά του, κάποια στιγμή, σε μία μάχη ισχύος μεταξύ σας, αυτό θα στραφεί εναντίον σας. Και πιστέψτε με, δεν σας συμφέρουν αυτές οι μάχες, όταν το διακύβευμα είναι το διάβασμα το παιδιού. Δεν είναι λίγα τα παιδιά που είναι ικανά να μην κάνουν καθόλου τα μαθήματά τους, μόνο και μόνο να εκνευρίσουν τους γονείς τους και να τους δείξουν «ποιος κάνει κουμάντο». Από την άλλη, υπάρχουν και παιδιά που συμβιβάζονται, ακριβώς γιατί δεν αντέχουν την γκρίνια των παιδιών τους, αλλά είναι τα ίδια ακριβώς παιδιά που ποτέ δεν μαθαίνουν να σκέφτονται και να παίρνουν μόνα τους αποφάσεις.\nΤέλος, όπως έχουμε πολλές φορές ξαναπεί, το παιδί χρειάζεται από εσάς καθοδήγηση, όχι να κάνετε τα πάντα για εκείνη. Μην φορτώνετε τις δικές του ευθύνες στην δική σας πλάτη. Μιλήστε με τον δάσκαλο, σκεφτείτε το ενδεχόμενο να του προσφέρετε βοήθεια με κάποιον άλλο δάσκαλο, δείξτε του τρόπους να βοηθήσει μόνο του τον εαυτό του. Πάνω απ΄όλα, όμως, βάλτε μία δομή στο διάβασμα και δείξτε εμπιστοσύνη στο παιδί σας. Αντί να του λέτε διαρκώς «προσπαθώ να σε βοηθήσω», περάστε του το μήνυμα: Ξέρω ότι μπορείς να τα καταφέρεις. Και πιστεύω αρκετά σε εσένα, ώστε να σε αφήσω να κάνεις τις δικές σου επιλογές και να αντιμετωπίσεις τις συνέπειες.\nURL άρθρου: https://www.infokids.gr/pos-na-vazete-to-paidi-na-kanei-ta-mathim/


Εύη Γιαρκιά - yupiii.gr\nΈρωτας μετά...Το όνομα - έκπληξη που μπαίνει στη νέα σειρά του Alpha!\nΒασίλης ΧαραλαμπόπουλοςΣτα Κουφονήσια μαζί με την σύζυγο του\nΣτέλλα ΜιζεράκηΑποκάλυψε την αισθητική επέμβαση που έκανε\nΔέσποινα Βανδή«Δεν υποτιμώ κανένα παιχνίδι, αλλά το X-Factor είναι αλλιώς»\nΑλεξάνδρα ΠαλαιολόγουΣυγκινήθηκε on air! Τι συνέβη στο «Alpha Παντού»;\n18.07.2011 | 16:22\nΠως θα ήταν άραγε η ζωή μας, αν είχαμε τη δυνατότητα να επιλέξουμε κάθε φορά, έναν άντρα για τις ανάγκες της συγκεκριμένης στιγμής;\nΌπως παλιά οι Σουλτάνοι είχαν χαρέμι, έτσι κι εμείς, να τους είχαμε σε ένα δωμάτιο και να επιλέγαμε ανάλογα με την περίπτωση. Χωρίς δικαιολογίες, δεύτερες σκέψεις, δεσμεύσεις, υποχωρήσεις, εκνευρισμούς, δάκρυα και πολλές αναλύσεις. Ο καθένας με το ταλέντο του και τις ικανότητές του.\n08.07.2011 | 09:41\nΜΗΝ ΤΟΝ ΕΙΔΑΤΕ ΤΟΝ ΜΗΤΣΟ ΤΟΝ ΛΕΒΕΝΤΗ.\nΗ αλλιώς, η εξαφάνιση του Τζον Αυλακιώτη.\nΗ κλήση σας προωθείται.\nΑυτό ακούς συνεχώς, όταν τον παίρνεις τηλέφωνο.\nΞέχασε τον. Δεν θα το σηκώσει ποτέ.\n29.06.2011 | 23:02\nΗ ΜΟΝΑΞΙΑ ΤΗΣ ΑΠΟΓΝΩΣΗΣ, Η ΑΝΤΙΣΤΑΣΗ ΚΑΙ Η ΕΛΠΙΔΑ\nΓιατί κρύβεστε κύριοι;\nΟλόκληρη η Ελλάδα καίγεται. Η καρδιά της, το Σύνταγμα, λίγο πιο δίπλα από το υποτιθέμενο κέντρο λήψης των αποφάσεων, την Ελληνική Βουλή, δονείται από την αγανάκτηση, την απόγνωση, την δίκαιη διαμαρτυρία των χιλιάδων συμπολιτών μας, που φτάνουν εκεί όχι μόνο από την Αττική αλλά από ολόκληρη την χώρα.\n27.06.2011 | 16:59\nΑΜΑ ΔΕΙΣ ΤΗΝ ΤΕΣΤΟΣΤΕΡΟΝΗ... ΔΩΣ'ΤΗΣ ΧΑΙΡΕΤΙΣΜΑΤΑ!\nΓιατί η αλήθεια είναι ότι τώρα τελευταία, κάνουμε μαύρα μάτια να τη δούμε.\nΕίναι οι σημερινοί άντρες λιγότερο άντρες από τους πατεράδες τους και τους παππούδες τους; Οι έρευνες των ειδικών λένε ναι. Όχι ότι εμείς περιμέναμε τις έρευνες, για να πειστούμε. Το διαπιστώνουμε καθημερινά από τις συναναστροφές μας με τα αρσενικά . Στο γραφείο, στα café, στις κοινωνικές επαφές.\n15.06.2011 | 10:57\nΠΩΣ ΝΑ ΜΗΝ ΓΙΝΕΙΣ ΣΑΝ ΤΗ ΡΕΝΑ ΒΛΑΧΟΠΟΥΛΟΥ\nΉ καινούργιο κοσκινάκι μου και πού να σε κρεμάσω;\nΚάπως έτσι λειτουργούμε εμείς οι γυναίκες, όταν έρχεται στη ζωή μας μια νέα σχέση. Για κάποιο περίεργο λόγο, αυτό συμβαίνει μόνο σε εμάς. Οι άντρες δεν χαλάνε τη ζαχαρένια τους. Όταν κάνουμε σχέση, απαρνιόμαστε τους φίλους μας, τις συνήθειες μας, τις επιλογές μας. Λες και πριν από τον έρωτα δεν είχαμε ζωή, δραστηριότητες, κύκλο γνωριμιών. Πέφτουμε με τα μούτρα, σαν να μας είχαν εσώκλειστες σε κάποιο ίδρυμα.\n14.06.2011 | 10:06\nΚΟΡΙΤΣΙΑ, ΧΑΜΗΛΩΣΤΕ ΤΟΝ ΠΗΧΗ Η ΞΕΣΚΟΝΙΣΤΕ ΤΟ ΡΑΦΙ!\nΓιατί οι άνδρες που συναντάμε έξω, σίγουρα δεν είναι γαλαζοαίματοι.\nΟ πρίγκιπας Ουίλιαμ κοίταξε στα μάτια την Κέιτ που έλαμπε μέσα στο κατάλευκο νυφικό της. Μετά έσκυψε και τη φίλησε τρυφερά στο στόμα. Τα φλας άστραψαν και χιλιάδες γυναικείες καρδιές σε ολόκληρο τον κόσμο ράγισαν. Γιατί όλες, μα όλες ονειρευόμαστε κατά βάθος έναν πρίγκιπα.\n07.06.2011 | 12:09\nΟΙ 40ΡΗΔΕΣ ΕΧΟΥΝ ΗΜΕΡΟΜΗΝΙΑ ΛΗΞΗΣ.\nΟι 30ρηδες είναι μακράς διαρκείας\nΓιατί είναι καλύτερο να έχεις σχέση με μικρότερο άνδρα; Γιατί δεν ξέρεις ποτέ τι σου ξημερώνει. Σε αντίθεση με τους «ώριμους», που είναι πιο προβλέψιμοι και από το σήριαλ «Ρετιρέ», που προβάλλει το Mega κάθε καλοκαίρι.\n06.06.2011 | 14:59\n«Έχω κάνει ψυχανάλυση, αλλά όχι για τον Γρηγόρη»\n«Έχω υπάρξει σε σχέση που πίστευα ότι αν τα πράγματα προχωρούσαν και πήγαιναν καλά θα μπορούσαμε να κάνουμε οικογένεια» αποκάλυψε η Νάντια Μπουλέ σε συνέντευξή της στο περιοδικο Big Fish της εφημερίδας «Πρώτο Θέμα».\n06.06.2011 | 14:12\n«Πριν από την "Εδέμ", είχα σερβίρει πολλά ποτά»\nΗ Αντιγόνη Δρακουλάκη, η Νόρα από τα Μυστικά της Εδέμ, αποχαιρέτησε για φέτος το τηλεοπτικό κοινό, δηλώνοντας ότι μετά το τέλος της σειράς νιώθει να ξεκόβει από ό,τι αγαπάει.\n«Αν Ήμουν Πλούσιος»: Δείτε το τρέιλερ της νέας σειράς του ΑΝΤ1\nΜπορεί να ακούγεται κάπως, όμως το μόνο που μερικές μέρες μας κρατά από το να χαθούμε μέσα στις ατέρμονες σκέψεις μας είναι η εργασία. Σήμερα είναι η άμυνα και η σωτηρία σου. Μην σκέφτεσαι, μην θυμάσαι! Δούλευε!


Ο Νίκος Ναούμης για την αποχώρηση της Φλόγας Παλαιομάνινας - ΑΣΤΑΚΟΣ NEWS - Για να τα ξέρετε όλα!\nΑρχική Αθλητικά Απόψεις Ο Νίκος Ναούμης για την αποχώρηση της Φλόγας Παλαιομάνινας\nΟ Νίκος Ναούμης για την αποχώρηση της Φλόγας Παλαιομάνινας\nΤην Παρασκευή, ο δήμος Ξηρομέρου και ο Αστακός υποδέχονται την Ολυμπιακή Φλόγα. Μια φλόγα σύμβολο για την πατρίδα μας, για τον αθλητισμό και τον πολιτισμό.\nΣτον αντίποδα, υπάρχουν άνθρωποι οι οποίοι δεν συγκινούνται απ’ όλα αυτά και γράφουν στα παλαιότερα των υποδημάτων τους έννοιες και ιδανικά όπως το ευ αγωνίζεσθαι και την ευγενή άμιλλα.\nΗ αποχώρηση της ομάδας του χωριού μου από τα μπαράζ ανόδου στην Γ’ Εθνική κατηγορία ας αφυπνίσει συνειδήσεις επιτέλους και ας βγάλει από τον λήθαργο όλους όσοι έχουν καταντήσει το ελληνικό ποδόσφαιρο βόθρο.\nΣυγχαίρω τους ποδοσφαιριστές, τους προπονητές και τη διοίκηση του συλλόγου Φλόγα Παλαιομάνινας για την δύσκολη μα συνάμα και γενναία απόφαση να αποχωρήσουν από το πρωτάθλημα.\nΟ αθλητισμός είναι γιορτή και όσοι τον δηλητηριάζουν δεν έχουν θέση σε αυτόν.


Suelo Fe EDDHA - Αγροχημικά Κρήτης Suelo Fe EDDHA - Αγροχημικά Κρήτης\nΑγροχημικά Κρήτης > Προϊόντα > Ιχνοστοιχεία > Suelo Fe EDDHA\nSuelo Fe EDDHA\nSuelo Fe EDDHA – Χηλικός σίδηρος σε μορφή EDDHA 6,5%, 4,8% orth-ortho\nΤο Suelo Fe EDDHA, σε μορφή πλήρως υδατοδιαλυτών μικρόκοκκων, είναι απαραίτητο για όλα τα φυτά. Υπάρχουν καλλιέργειες που είναι ιδιαίτερα ευαίσθητες στην απουσία του όπως ήμερο τριφύλλι, σπανάκι, μαρούλι, αγγούρι, πιπεριά, ντομάτα, φράουλα, εσπεριδοειδή, πυρηνόκαρπα, αμπέλι, τριανταφυλλιά. Εφαρμόζεται από το έδαφος με πότισμα καθολικό, σταγόνες, ένεση, λάκκους και αυλάκια. Το χηλικό του σύμπλοκο παραμένει σταθερό σε εδαφικό pH 3-12.\nΠεριγραφή Προϊόντος Χηλικός σίδηρος σε μορφή EDDHA 6,5%, 4,8% orth-ortho\nΚατασκευαστής Αγροχημικά Κρήτης\nΣυνιστώμενη Χρήση Ριζοπότισμα\n« Προηγούμενο Προϊόν (Suelo Zn EDTA) Επόμενο Προϊόν (Suelo Humus) »\nΒΙ. ΠΕ. Ηρακλείου, Ο.Τ. 15, Ηράκλειο, Κρήτη, Ελλάδα, Τ.Κ.: 71601\nΤηλ. +30 281 038 0758\nΑγροχημικά Κρήτης ΑΒΕΕ\nCopyright 2022 ©Αγροχημικά Κρήτης ΑΒΕΕ, με την επιφύλαξη κάθε νόμιμου δικαιώματος\nΓια να σας εξασφαλίσουμε μια κορυφαία εμπειρία πλοήγησης στο site μας χρησιμοποιούμε cookies. Πατώντας “Aποδοχή όλων”, συνενείτε να χρησιμοποιηθούν ΟΛΑ τα cookies. Εναλλακτικά, πατήστε "Ρυθμίσεις Cookies" για να δείτε αναλυτική περιγραφή των τύπων cookies. Διαβάστε περισσότερα για λεπτομέριες\nCookies που βοηθούν στην παρακολούθηση των στατιστικών μετρήσεων των επισκέψεων της σελίδας μας


Έβρος μετανάστες: Πολεμικές τέχνες και σπαγκάτο από... κατατρεγμένο - Οι Τούρκοι γελούν (vid) - Daily Magazine Η καθημερινή συνήθεια\nΈβρος μετανάστες: Πολεμικές τέχνες και σπαγκάτο από… κατατρεγμένο – Οι Τούρκοι γελούν (vid)\nΈβρος μετανάστες: Ένα νέο βίντεο από τον Έβρο, αποδεικνύει περίτρανα πως παρά τον εφιάλτη που βιώνει ο πλανήτης εξαιτίας του κορονοϊού, η Τουρκία δεν αλλάζει το τερατώδες πρόσωπό της. Επεισόδια, τόνοι χημικών αλλά και προκλητικές συμπεριφορές μεταναστών με την… ευλογία των Τούρκων, είναι το σκηνικό που επικρατεί ακόμα και τώρα στα σύνορα. Παράνομος μετανάστης, κάνει επίδειξη πολεμικών τεχνών, λίγα μόλις μέτρα μακριά από τις ελληνικές αστυνομικές δυνάμεις και μπροστά από το φράχτη που χωρίζει τα ελληνοτουρκικά σύνορα στις Καστανιές.\nΤην επίδειξη αποθανάτισαν, προφανώς με την κάμερα του κινητού τους, άνδρες των ελληνικών δυνάμεων ασφαλείας που εκτελούσαν υπηρεσία φύλαξης πίσω από τον φράχτη στις Καστανιές. Ο συγκεκριμένος στο πρώτο βίντεο εμφανίζεται να κάνει μια σειρά από ακροβατικά, δοκιμάζοντας τη δυνατότητα να πηδήξει πάνω από φράχτη. Στο δεύτερο βίντεο, ο ίδιος, πάντα ντυμένος με αμφίεση γυμναστικής, χρησιμοποιεί το δημοφιλές στις ταινίες καράτε όπλο, Nunchaku, κάτι που παραπέμπει περισσότερο σε κάποιον που έχει περάσει από στρατιωτική εκπαίδευση και λιγότερο σε… κατατρεγμένο. Μάλιστα τα εν λόγω βίντεο, εν συνεχεία «ντύθηκαν» και με την ανάλογη μουσική για ακόμη πιο εντυπωσιακό αποτέλεσμα.\nΈβρος: Ούτε τα προσχήματα\nΆνδρες των τουρκικών σωμάτων ασφαλείας, συμμετέχουν πάντα στα επεισόδια που προκαλούν ομάδες παράνομων μεταναστών στις Καστανιές του Έβρου καθοδηγώντας τους και βοηθώντας τους, με ρίψη δακρυγόνων και χημικών αερίων προς την ελληνική πλευρά. Στα επεισόδια που προκλήθηκαν το απόγευμα της Κυριακής, άνδρες της τουρκικής αστυνομίας και στρατοχωροφυλακής συμμετείχαν ενεργά, σ’ ένα σκηνικό που θύμιζε μάχη.


Η Γη της Ελιάς Spoiler: Τι κρύβει το κοινό τατουάζ Μαρίας και Αντιγόνης; - LIFEBUZZ.gr\nΙαν 10, 2022 γη της ελιας, γη της ελιας spoiler\nΗ Γη της Ελιάς έχει γίνει ένα από τα πιο αγαπημένα καθημερινά σήριαλ. Οι τηλεθεατές παρατηρούν ακόμα και τις πιο μικρές λεπτομέρειες. Μια από αυτές είναι και το κοινό τατουάζ που έχουν η Μαρία και η Αντιγόνη.\nΤο Twitter έχει πάρει φωτιά από τα σενάρια που κάνουν οι fans της σειράς. Τί μπορεί να συνδέει την μητέρα της Αθηνάς με την κόρη του Ισίδωρου; Είναι τυχαίο αυτό το τατουάζ ή κρύβεται κάτι πίσω από αυτό; Τί ετοιμάζουν η Βάνα Δημητρίου και ο Ανδρέας Γεωργίου και ποιες ανατροπές έρχονται στα επόμενα επεισόδια;\nΤο πρώτο σενάριο, σύμφωνα με το Daddy Cool, θέλει την Αντιγόνη και την Μαρία να συνδέονται με έναν τρόπο μοναδικό, μέσα από τις φυλακές. Το παρελθόν της Αντιγόνης δεν έχει ξεδιπλωθεί ακόμη τηλεοπτικά, επομένως δε θα μας έκανε καθόλου εντύπωση εάν η ηρωίδα αυτή είχε βρεθεί, επίσης, στη φυλακή.\nΈνα δεύτερο σενάριο θέλει την Αντιγόνη και την Μαρία να συνεργάζονται, για να καταστρέψουν τους Βρεττάκους. Δεν είναι τυχαίο, άλλωστε, που η Αντιγόνη συνεχίζει να βλέπει εκδικητικά τον πατέρα της, παρόλο που εκείνος δείχνει πως έχει δεθεί αρκετά μαζί της.\nο τρίτο σενάριο αφορά στην μητέρα της Αντιγόνης. Δεν είναι καθόλου απίθανο η Μαρία να συνδέεται κάπως με αυτή την γυναίκα, ακόμη και μέσω συγγένειας. Η Αντιγόνη μπορεί να έκανε το ίδιο τατουάζ με την Μαρία, επειδή το είχε και η μητέρα της…\nΒέβαια, ας μη ξεχνάμε πως μπορεί το τατουάζ αυτό να είναι κάτι το εντελώς τυχαίο. Μπορεί η Αντιγόνη και η Μαρία να έχουν ένα κοινό τατουάζ – σταυρουδάκι που για την κάθε μία να συμβολίζει κάτι διαφορετικό, χωρίς να υπάρχει ιδιαίτερη “σύνδεση”, στην γη της ελιάς. Σίγουρα, στα επόμενα επεισόδια της σειράς, θα δοθεί η λύση στο μυστήριο!


Νέα - ειδήσεις για file sharing, τεχνολογία, smartphones | 1\nfile sharing - Τελευταία νέα και ειδήσεις\nBay Files από τους δημιουργούς του Pirate Bay και τον νόμο\nΤα παιδιά του Pirate Bay αποφάσισαν να σεβαστούν το γράμμα του νόμου αυτή την φορά. To Bay Files είναι αυτό που νομίζετε αλλά όχι όπως ακριβώς το νομίζετε. Μπορείς να μοιράζεστε αρχεία μέχρι και 5GB σε πολύ υψηλές ταχύτητες αλλά τα αρχεία αυτά θα πρέπει να είναι απολύτως νόμιμα. Οι όροι χρήσης της υπηρεσίας είναι ξεκάθαροι και αναφέρουν:\nΣε μια κίνηση που κανείς δε περίμενε, το Filesonic αποφάσισε να κατεβάσει κυριολεκτικά ρολά και να κόψει κάθε είδους file sharing μέσα από τους server του. Οι χρήστες πλέον δεν μπορούν να κατεβάσουν τίποτα παρά μόνο τα αρχεία τους και κάπως έτσι όλα τα link προς το Filesonic είναι πλέον νεκρά. Δεν είναι σίγουρο αν η εταιρία φοβήθηκε από τα γεγονότα και την κατάληξη του Megaupload, αν και όλα προς τα εκεί δείχνουν. Το Filesonic δεν έχει προβεί σε κανενός είδους ανακοίνωση, παρά μόνο έχει αναρτήσει ενημέρωση πως πλέον όσα αρχεία έχουν ανέβει μπορούν να γίνουν download από όσους τα ανέβασαν. Οι καιροί είναι δύσκολοι και αν το μέλλον σου ως εταιρεία κρίνεται από τον νόμο και την ιδέα του file sharing τότε κάτι πρέπει να κάνεις. Μάλλον όλο και περισσότεροι θα αρχίσουν να στρέφονται προς λύσεις τύπου torrent αντί του Filesonic και Megaupload. Ενημέρωση: Το άρθρο αυτό αρχικά δημοσιεύθηκε από διαφορετικό συντάκτη.Τροποποιήθηκε, βελτιώθηκε και επαναδημοσιεύθηκε από τον Titanas\nge.tt για να μοιράζετε αρχεία παντού και εύκολα\nΜάλλον καθυστερημένα αλλά το ίδιο χρήσιμο όσο ποτέ, ανακαλύψαμε το ge.tt και έχουμε ενθουσιαστεί τόσο όπως την εποχή που το drop.io ήταν απλό και ανεξάρτητο. Η διαδικασία είναι απλή, πιο απλή βασικά δεν γίνεται. Επιλέγετε το αρχείο που θέλετε για μεταφορά / μοίρασμα και αυτό ανεβαίνει στους servers του ge.tt. Πριν ακόμα ολοκληρωθεί η διαδικασία ξέρετε το URL για το αρχείο και μπορείτε να το μοιραστείτε με φίλους και γνωστούς. Αυτό ήταν, τόσο εύκολο και γρήγορο.\nΤο LIBOX υπόσχεται: Your Media. Your way\nΤο LIBOX είναι μια περίεργη και ιδιαίτερα ενδιαφέρουσα περίπτωση καθετοποιημένου social network με file sharing και streaming δυνατότητες. Με το email μόνο ο χρήστης μπορεί να ξεκινήσει να χρησιμοποιεί την υπηρεσία αφού εγκαταστήσει πρώτα τον LIBOX client. Επιλέγει τους φακέλους με το περιεχόμενο, κάνει φίλους και το πάρτι μόλις άρχισε. Το LIBOX χρησιμοποιεί λίγο το cloud, λίγο grip, λίγο P2P και υπόσχεται μέχρι και HD sharing και streaming με τους φίλους σας. Φυσικά όλα αυτά δωρεάν και μακρυά από τα μάτια τρίτων εκτός και το social graph του χρήστη στο LIBOX είναι τόσο μεγάλο που ουσιαστικά κάνει broadcast χρησιμοποιώντας την πλατφόρμα τους. Σε κάθε περίπτωση αξίζει περισσότερο από μια ματιά, ειδικά σε όσους fat internet pipes. [Thanks dejaVou]\nΤο Dropbox δεν είναι τίποτα περισσότερο από ένα ακόμα directory στον υπολογιστή σας. Ένας φάκελος που επιλέγετε που θέλετε να τοποθετήσει το εικονίδιο μόλις τελειώσει η εγκατάσταση από το αρχείο των 14.2MB που απαιτεί το download. Μετά από μερικά κλικ, η υπηρεσία συνδέει τον υπολογιστή σας και τον φάκελο My Dropbox σε δωρεάν χώρο 2GB για να αποθηκεύετε φωτογραφίες, κείμενα κλπ όπως θα κάνατε στον σκληρό σας δίσκο. Με το Dropbox δεν χρειάζεται να ανησυχείτε για backup και πιθανή καταστροφή των δεδομένων γιατί αυτά βρίσκονται αποθηκευμένα κάπου μακρυά, σε κεντρικό server αλλά με ευκολία και δυνατότητα διαχείρισης όπως συμβαίνει με όλα τα αρχεία στον υπολογιστή σας. Οι ρυθμίσεις επιτρέπουν χρήση proxy και περιορισμό στο bandwidth για upload / download. Με $9.99 τον μήνα ή $99.99 τον χρόνο μπορείτε να αγοράσετε 50GB αποθηκευτικού χώρου ακόμα και αν χρησιμοποιείτε OS X 10.4/10.5 ή Linux. Μετά την εγκατάσταση το My Dropbox περιέχει τα Photos, Public, This is your Dropbox.txt ως προεπιλογές. Με δεξί κλικ σε κάθε ένα από τα αρχεία επιλέγετε τις ρυθμίσεις ασφαλείας, βλέπετε τι αλλαγές έχουν γίνει και πότε (revisions) και έχετε την δυνατότητα να δείτε το περιεχόμενο ακόμα και από web interface.


Ψηφιακό νέο Lancer Evo φέρνει δάκρυα στα μάτια - AutoGreekNews\nΑρχική » Ψηφιακό νέο Lancer Evo φέρνει δάκρυα στα μάτια\nΕδώ και πολύ καιρό η Mitsubishi μας πηγαίνει από το κρύο στη ζέστη, αναφορικά με το ενδεχόμενο επιστροφής του Evo. Από τη μία λέει ότι δεν είναι έτοιμη για κάτι τέτοιο, από την άλλη επαναφέρει τη Ralliart και αφήνει να εννοηθεί πως ένα νέο Evolution βρίσκεται καθ’ οδόν. Σε εντελώς διαφορετική μορφή από αυτή που θα θέλαμε, αλλά και πάλι.\nΟι άνθρωποι του Kolesa.ru αποδεικνύονται αθεράπευτα ρομαντικοί και φαντασιώνονται το comeback του θρυλικού ονόματος, όπως ακριβώς μάς άφησε: ως αγνό rally replica. Μέσω της ψηφιακής οδού, πήραν το απλό Lancer (δείτε πού πωλείται ακόμα) και το μετέτρεψαν κατάλληλα, ώστε να μοιάζει με συνεχιστής της παράδοσης. Το rendering του Evo XI γεμίζει τα μάτια με λαχτάρα και δάκρυα, επαναφέροντας μνήμες από επιθετικούς προφυλακτήρες, μεγάλες ζάντες, αεραγωγούς στο καπό και, πάνω από όλα, την πατροπαράδοτη αεροτομή στο πίσω μέρος.\nΟι πιθανότητες να ξαναδούμε Evo σε τέτοια μορφή, περιορίζονται στην περιοχή του μηδενός. FΠαρόλα αυτά, οι Ιάπωνες σκοπεύουν να μας αποζημιώσουν. Πληροφορίες και δημοσιεύματα από τη Χώρα του Ανατέλλοντος Ηλίου κάνουν λόγο για comeback άνω των 400 ίππων, έστω υπό τη μορφή του plug-in υβριδικού Outlander. Evo σε SUV; Αν πηγαίνει «τάπα» στις στροφές και θέλει γύρω στα 4,5 δλ. για να επιταχύνει στα πρώτα 100 χλμ./ώρα (αυτό το χρόνο δίνουν ως μίνιμουμ οι φήμες), γιατί όχι;\nΠόσο κάνει το Hyundai Elantra N; 9ετής φυλάκιση για αγοράς Urus με «κορωνοκονδύλια»


Αναγέννηση Καρδίτσας: «Το λιγότερο απαράδεκτοι οι διαιτητές» – ArenaLarissaGr\nΠολλά παράπονα από την διαιτησία της αναμέτρησης με τον Ποσειδώνα Νέας Μηχανιώνας είχε η Αναγέννηση Καρδίτσας\nΜάλιστα ζήτησε να εξαιρεθούν οι διαιτητές του συγκεκριμένου αγώνα από όλα τα παιχνίδια της ομάδας.\nΑισθανόμαστε υποχρέωση και δημοσίως να εκφράσουμε τις θερμές ευχαριστίες μας προς την διοίκηση αλλά και γενικότερα στο σύλλογο του Ποσειδώνα Νέας Μηχανιώνας, για την άψογη φιλοξενία της αποστολής της ομάδας μας για το μεταξύ μας παιχνίδι στα play off της ανόδου στη super league 2. Ευχόμαστε καλή συνέχεια και επίτευξη των στόχων. Ευχαριστούμε επίσης, την αστυνομική διεύθυνση Θεσσαλονίκης για τα μέτρα που έλαβε, έτσι ώστε όλα να κυλήσουν χωρίς το παραμικρό πρόβλημα.\nΔυστυχώς, είμαστε αναγκασμένοι να καταγγείλουμε δημοσίως και προς όλες τις κατευθύνσεις την τραγική διαιτησία των κ.κ. Κατσικογιάννη (Ηπείρου), Φαλτάκα (Γρεβενά) και Θανασιά (Ηπείρου). Η απόδοση των τριών κυρίων ήταν το λιγότερο απαράδεκτη εις βάρος της ομάδας μας. Η καταγέλαστη απόφαση του κ. Κατσικογιάννη να καταλογίσει ανύπαρκτο πέναλτι στο 5′ της αναμέτρησης και η τραγική αποφαση του βοηθού κ. Θανασιά να ανακόψει με ανύπαρκτο οφσάϊντ τον ποδοσφαιριστή της ομάδας μας στο 93′ του αγώνα και την στιγμή που ετοιμαζόταν να πετύχει το 1-2 είναι μόνον η κορυφή της γενικότερης ανεκδιήγητης παρουσίας τους!\nΣτο ίδιο “μήκος κύματος”, βεβαίως και ο πρώτος βοηθός κ. Φαλτάκας, που δεν υπέδειξε ΔΙΠΛΟ καραμπινάτο οφσάϊντ των παικτών του Ποσειδώνα και στην εξέλιξη είχαμε το γκολ εις βάρος της ομάδας μας! Καταγγέλουμε προς κάθε αρμόδιο φορέα και ποδοσφαιρική αρχή τους εν λόγω κυρίους, ευχόμαστε να μην “πληρώσει” άλλη ομάδα ανάλογη απόδοσή τους και απαιτούμε την εφ’ όρου ζωής ΕΞΑΙΡΕΣΗ απο τους αγώνες του συλλόγου μας μέχρι να κρεμάσουν τις σφυρίχτρες τους!\nΗ Αναγέννηση, με σύνεση, πνεύμα συνοχής και αποφασιστικότητας, συνεχίζει τη μεγάλη προσπάθεια για την επίτευξη του στόχου της ανόδου και της επιστροφής της εκεί που ανήκει, στο προσκήνιο του Ελληνικού ποδοσφαίρου.\nThe post Αναγέννηση Καρδίτσας: «Το λιγότερο απαράδεκτοι οι διαιτητές» appeared first on Mikriliga.com.


Δρίκος: «Δεν ασχολούμαστε με τις άλλες ομάδες, κοιτάμε ένα ένα τα παιχνίδια μας» | Βόλεϊ: Εθνικές Ομάδες | gazzetta.gr\nΣάββατο, 25 Ιουνίου 2016 - 03:15\nΔρίκος: «Δεν ασχολούμαστε με τις άλλες ομάδες, κοιτάμε ένα ένα τα παιχνίδια μας»\nΙκανοποιημένος από την συνολική εικόνα της Εθνικής και ιδιαίτερα από την πίεση που άσκησαν οι διεθνείς μας στο 4ο σετ, εμφανίστηκε ο ομοσπονδιακός τεχνικός, Σωτήρης Δρίκος, μετά τη νίκη με 3-1 απέναντι στο Πουέρτο Ρίκο.\nΗ Εθνική Ανδρών επικράτησε με 3-1 του Πουέρτο Ρίκο και πλέον βρίσκεται ακόμα πιο κοντά στο φάιναλ φορ του Γουόρλντ Λιγκ, με τον Σωτήρη Δρίκο να δηλώνει πως το αντιπροσωπευτικό μας συγκρότημα επικεντρώνεται μονάχα στις δικές του υποχρεώσεις και δεν ασχολείται με τα παιχνίδια και τα αποτελέσματα των αντιπάλων.\n«Ενώ για δύο σετ ήταν ένα κανονικό παιχνίδι, δηλαδή ξέραμε τι είχαμε απέναντι μας το Πουέρτο Ρίκο άλλαξε σε 3 παίκτες ρόλους, κάτι που δεν είναι συνηθισμένο σε αυτό το επίπεδο. Κρατάμε ότι στο τέταρτο σετ ενώ δεν είχαμε την καλύτερη μας απόδοση καταφέραμε και πιέσαμε τον αντίπαλο να κάνει κάποια λάθη για να πάρουμε τη νίκη. Να πούμε ότι το Πουέρτο Ρίκο έπιασε πολύ καλή απόδοση ακόμη και στα δύο πρώτα σετ, μας πίεσε στο σερβίς. Το Κατάρ έχει άλλα χαρακτηριστικά σαν ομάδα, έχουμε μία μέρα να ξεκουραστούμε και πρέπει να συνεχίσουμε».\nΌσον αφορά στην πρόκριση και το αν η Εθνική βρίσκεται κοντά στο Final-4 : «Εμείς δεν κοιτάμε τι κάνουν οι άλλες ομάδες, κοιτάμε ένα ένα τα παιχνίδια. Μπορεί να ακούγεται πολύ κλισέ αλλά όλα τα υπόλοιπα δημιουργούν άγχος το οποίο δεν χρειαζόμαστε. Έχουμε ένα ματς αύριο απέναντι σε μία ομάδα που έχει παίκτες από πολλές εθνικότητες και αυτό το λέω γιατί έχουν όλοι διαφορετικές ικανότητες, επιδεξιότητες και η προσαρμογή αυτή θέλει ιδιαίτερη προσοχή».\nΟ Θανάσης Πρωτοψάλτης από την πλευρά του πρόσθεσε: «Κάναμε δύο δυνατά σετ, μετά ίσως επαναπαυτήκαμε λίγο και έτσι δώσαμε ευκαιρία στο Πουέρτο Ρίκο να ξαναμπεί πάλι στο παιχνίδι. Στο τέταρτο σετ αν και δεν παίξαμε όπως θα έπρεπε καταφέραμε να το πάρουμε και να μείνουμε αήττητοι».\nΓια παιχνίδι του Σαββάτου με το Κατάρ: «Δεν την έχουμε δει καθόλου ως ομάδα το Κατάρ, αύριο το πρωί θα δουλέψουμε με τους προπονητές, θα δούμε το βίντεο έτσι ώστε να έρθει το αποτέλεσμα που θέλουμε. Δεν σκεφτόμαστε την πρόκριση, θέλουμε να κάνουμε το παιχνίδι μας και να νικήσουμε. Εμείς ήρθαμε εδώ να κάνουμε τρεις νίκες, όχι να νικήσουμε αύριο και μετά τέλος».\nΟ Ραφαήλ Κουμεντάκης δήλωσε με τη σειρά του: «Οι προπονητές μας θα κοιτάξουν το παιχνίδι και θα μας πουν τα λάθη μας. Αύριο θα είμαστε πιο συγκεντρωμένοι και συγκροτημένοι.\nΓια τις πιθανότητες πρόκρισης της Εθνικής στο Final-4: «Είναι στο πίσω μέρος του μυαλού μας. Όλοι όμως θέλουμε να κοιτάξουμε το αυριανό παιχνίδι και να προσπαθήσουμε να κάνουμε λιγότερα λάθη. Να είμαστε πιο συγκεντρωμένοι».\nΓια τη στήριξη από τον κόσμο: «Θέλουμε τον κόσμο να είναι δίπλα μας, στο Αλεξάνδρειο. Παρόλο τις δυσκολίες που έχουμε και είναι πολύ μεγάλες, δυσκολίες που ο κόσμος δεν μπορεί να καταλάβει, παλεύουμε και είμαστε εδώ. Ο κόσμος για εμάς είναι τα πάντα. Όλα τα παιδιά τον καλούμε να έρθει εδώ, να μας χειροκροτήσει και να μας στηρίξει και να απογοητευτούν μαζί μας. Είναι η μόνη επιβράβευση που έχουμε».


ALPHA: Η αναδιαμόρφωση της πρωινής και της off peak ζώνης - TV24 - Youweekly\nTV24 07.08.2017 15:37\nΑν και στην αρχή της προηγούμενης σεζόν ο ALPHA βρέθηκε αντιμέτωπος με τον κίνδυνο του «μαύρου» λόγω της αδειοδότησης-φάντασμα, γρήγορα κατάφερε να κάνει την έκπληξη.\nΑυτή δεν κράτησε για πολύ λόγω της έλευσης του… «Survivor», ωστόσο, ενόψει της τηλεοπτικής σεζόν ’17-’18, συνεχίζουν με τις ήδη δοκιμασμένες «συνταγές». Διαβάστε τη συνέχεια παρακάτω…\nΠαράλληλα όμως επενδύουν σε καινούρια και διαφορετικά πρότζεκτ!\nΤο έμπειρο και αξιόλογο δυναμικό του ALPHA ενδυναμώθηκε ακόμα περισσότερο με την άφιξη της Ιζαμπέλας Σασλόγλου στη θέση της διευθύντριας προγράμματος και όλοι μαζί είναι έτοιμοι να ανταποκριθούν στις απαιτήσεις της νέας τηλεοπτικής εποχής αλλά και στις υψηλές προσδοκίες του κοινού.\nΈτσι, επενδύουν σε πληθώρα ψυχαγωγικών και ενημερωτικών εκπομπών, τηλεπαιχνιδιών αλλά και σειρών εγχώριας παραγωγής, αλλά όχι σε κάποιο πανάκριβο ριάλιτι επιβίωσης ή τάλεντ σόου. Τουλάχιστον μέχρι στιγμής. Τα παραπάνω συνθέτουν το «παζλ» του νέου προγράμματος το οποίο και σας παρουσιάζουμε αναλυτικά…\nΣτον ALPHA πιστεύουν ότι η καλή μέρα φαίνεται από το πρωί και για πέμπτη χρονιά συνεχίζουν να μας φτιάχνουν τη διάθεση με το «Happy day» και «αρχηγό» τη Σταματίνα Τσιμτσιλή.\nΗ παρέα της όμως αλλάζει, με τους Δημήτρη Παπανώτα-Κώστα Φραγκολιά να παραμένουν στις θέσεις τους, αλλά και τον Δήμο Βερύκιο να σχολιάζει την επικαιρότητα μέσω της ραδιοφωνικής εκπομπής. Μετά το τέλος του «Happy day», δηλαδή 11.00-12.30, ενδέχεται να προστεθεί μια ενημερωτική εκπομπή με τον Σπύρο Λάμπρου και τη Ράνια Τζίμα, δίνοντας σκυτάλη στο μεσημβρινό δελτίο ειδήσεων, χωρίς να ’ναι κάτι σίγουρο.\nΗ ωραία «Ελένη» συνεχίζει να δίνει ραντεβού με τους τηλεθεατές στις 13.00, αλλά με την εκπομπή να δέχεται πολλές αλλαγές, όχι μόνο στη θεματολογία -που θα γίνει στροφή στα πιο κοινωνικά θέματα- αλλά και στα πρόσωπα που βρίσκονται μπροστά από τις κάμερες, αφού ο Γρηγόρης Γκουντάρας και η Κατερίνα Ζαρίφη έχουν τεθεί εκτός ομάδας – και αναμένονται κι άλλοι…\nΑμέσως μετά ακολουθούν δύο νέα παιχνίδια: Το σύγχρονο και διασκεδαστικό τηλεπαιχνίδι γνώσεων «Slam», με την Ελένη Τσολάκη να παίρνει τα ηνία της κεντρικής παρουσιάστριας και το μουσικό τηλεπαιχνίδι «Name that tune» με τη Σμαράγδα Καρύδη.\nΤέλος εποχής για αγαπημένο δίδυμο της τηλεόρασης! Ρίχνει αυλαία η εκπομπή….\nΕξελίξεις! Τα νέα ζευγάρια που θα μπουν στην «Μουρμούρα» και η επιστροφή Βλάχου – Τριανταφυλλίδου!\n«Έλα στη θέση μου»: Καταφτάνουν νέα πρόσωπα…


HEALTHNET - Εuroaction A.E.\nΤο έργο με τίτλο “Primary Healthcare Network” και ακρωνύμιο “HEALTHNET” υλοποιείται στα πλαίσια του Προγράμματος Ευρωπαϊκής Εδαφικής Συνεργασίας INTERREG IPA CBC Ελλάδα – FYROM 2014-2020.\nΚύριος στόχος του έργου είναι η παροχή υγειονομικών υπηρεσιών σε απομονωμένες περιοχές. Ένας από τους πυλώνες διαμόρφωσης του συστήματος υγείας στην Ελλάδα είναι η παροχή ιατρικών υπηρεσιών από τους δήμους. Το παρόν έργο έχει σκοπό να βελτιώσει την προσβασιμότητα των αγροτικών περιοχών της διασυνοριακής περιοχής σε βασικές ιατρικές υπηρεσίες. Επιπλέον, η διασυνοριακή προσέγγιση θα δώσει τη δυνατότητα στο εταιρικό σχήμα να αξιολογήσει και να συγκρίνει την παροχή βασικών ιατρικών υπηρεσιών από μία τοπική.\nΒελτίωση της συνεργασίας με σκοπό την επίλυση κοινών προβλημάτων σχετικά με θέματα κοινωνικής συνοχής\nΔημιουργία δικτύων και κοινών κοινωνικών πρωτοκόλλων και υγείας\nΒελτίωση των παρεχόμενων υγειονομικών υπηρεσιών και ελαχιστοποίηση των συνθηκών που αποκλείουν ευαίσθητες κοινωνικές ομάδες, με την εισαγωγή κινητών ιατρικών μονάδων για τις ευπαθείς αυτές κοινωνικές ομάδες που δεν έχουν πρόσβαση στα υγειονομικά κέντρα\nΒελτίωση των υπηρεσιών και των συνθηκών που ζουν οι ευπαθείς ομάδες\nΑναδιοργάνωση δύο ιατρικών ιδρυμάτων: της ιατρικής μονάδας του Δήμου του Νόβο Σέλο και της ιατρικής μονάδας του Δήμου Ηράκλειας\nΑνάπτυξη δύο ιατρικών συστημάτων ΤΠΕ, ένα για την Ελλάδα και ένα για τη ΠΓΔΜ\nΠαροχή βασικής ιατροφαρμακευτικής περίθαλψης σε αγροτικούς πληθυσμούς, 11.567 Σκοπιανούς και 21.145 Έλληνες πολίτες, συνολικά 32.712 κατοίκους αγροτικών περιοχών της διασυνοριακής περιοχής\nΕφαρμογή μίας καινοτόμας προσέγγισης παροχής υγειονομικών υπηρεσιών από μία δημόσια αρχή και ένα νοσοκομείο της διασυνοριακή περιοχή\nΗ EUROACTIONA.E. παρείχε συμβουλευτική υποστήριξη για τη διαχείριση και υλοποίηση του έργου στο Δήμο Ηράκλειας (Επικεφαλής Εταίρος-LB). Πιο συγκεκριμένα, οι δράσεις που ανέλαβε η εταιρία είναι η διαχείριση του έργου “HealthNET” και η εκπόνηση του εγχειριδίου διαχείρισης του έργου.\nΔήμος Ηράκλειας (Eπικεφαλής Εταίρος-LB)\nΕθνικό Κέντρο Έρευνας Φυσικών Επιστημών “ΔΗΜΟΚΡΙΤΟΣ” Ινστιτούτο (Εταίρος 2-PB2)\nΔήμος Novo Selo (Εταίρος 3-PB3)\nΈνωση νεολαίας FENIKS Novo Selo (Εταίρος 4-PB4)


Τι συμβαίνει ρε παιδιά ; | Faros's Weblog\nThis entry was posted on Δευτέρα 7 Ιουνίου 2010 at 5:47 μμ and is filed under ΠΟΛΙΤΙΚΑ.\tYou can follow any responses to this entry through the RSS 2.0 feed. You can leave a response, or trackback from your own site.\n15 Responses to Τι συμβαίνει ρε παιδιά ;\n7 Ιουνίου, 2010 στο 8:23 μμ\n1.\tΟι «κερδοσκόποι» πληροφορήθηκαν από τον φον Δημητράκη ότι η χώρα προσφέρεται για γδάρσιμο. Και την έγδαραν. Ανεξόφλητα γραμμάτια, λένε οι κακές γλώσσες. Ισοπέδωσε σε μια μέρα κοινωνικές-εργασιακές κατακτήσεις.. Θυμήσου το Λαύριο και την ανασφάλιστη εργασία. Αναμενόμενο.\n2.\tΑστική αντιπολίτευση – δεκανίκι («άσε τι λέω, εσύ μη φοβάσαι, προχώρα»). Αντί να επισημαίνει ποινικές ευθύνες. Αναμενόμενο.\n3.\tΚολωτούμπας, φίλος μεγάλου τραγουδιστή: οργανώνει τον αντικομμουνισμό και εκτελεί χρέη Γραφείου Τύπου. Αναμενόμενο.\n4.\tΟι στυμμένες λεμονόκουπες (άχρηστες πια) στον εικονικό ντενεκέ. Το πιο εύκολο κομμάτι.\n5.\tΣΥΝ/ΣΥΡΙΖΑ. Αυτό κι αν ήταν αναμενόμενο. …\n6.\tΈπεται Αιγαίο – Θράκη. (Βλ. και Σύμφωνο Μαδρίτης). Απολύτως αναμενόμενο για όσους παρακολουθούν τα πράγματα.\n7.\tΚαι τα συνήθη επεισόδια των «φιλάθλων» για ακόμη μεγαλύτερο αποπροσανατολισμό… Ρουτίνα.\n7 Ιουνίου, 2010 στο 9:18 μμ\nPhilemon: Μπορώ να διαφωνήσω ;;; Όχι ! Αναμενόμενο ! (εντελώς, όμως) 😀\nΓια το 4. 5. και 7., εντελώς, ρουτίνα, όμως !\nΓια το 6. είναι πολύ επικίνδυνα τα πράγματα – και τα κανάλια το κάνουν γαργάρα !\nυ.γ. βασικά, απορώ για να κάνω το … ποστ !!! 😀\n7 Ιουνίου, 2010 στο 10:28 μμ\nΑνααρωτιεσαι που παει το πολιτικο και οχι μονο γιγνεσθαι της χωρας μας Φαρε μου? Παει να..πατωωωσει!\nΜην ανησυχεις δεν θελει πολυ ακομα..\nΚανα δυο τρια σκανδαλακια, λιγη ακομα ακριβεια και θα δεις πολυ κοσμο στο δρομο…\nΝα πω καλησπερα ή καληνυχτα τωρα εγω?\nΟ/Η Τι συμβαίνει ρε παιδιά ; | No Style λέει:\n8 Ιουνίου, 2010 στο 3:02 πμ\n[…] Την ίδια στιγμή ο Γ.Δ. του ΧΑΑ «έπεσε» στις 1.404 μονάδες όταν πριν δέκα χρόνια ξεπερνούσε τις 6.000 !!! – Πολιτικά Σκάνδαλα: Έδιωξαν την Μπακογιάννη από τη Ν.Δ., ακούγεται ότι θα κάνει νέο κόμμα. Έφυγε από τον… [Διαβάστε το υπόλοιπο του άρθρου στο blog του (212 λέξεις)] […]\n8 Ιουνίου, 2010 στο 7:17 πμ\nLiakada: Εγώ, πάντως, τώρα που βλέπω το σχόλιό σου, θα πω … Καλημέρα ! 😀\nΞέρεις, μου κάνει εντύπωση που ο κόσμος περιμένει να πιάσει … πάτο για να βγει στους δρόμους …\nΑν αυτό γινόταν πριν χρόνια … τα πράγματα θα ήταν πολύ καλύτερα !\nΤώρα … δεν ξέρω …\n8 Ιουνίου, 2010 στο 8:42 πμ\nμια αρκετά ενδιαφέρουσα εκτίμηση απο τον οικονομολόγο Rick Wolff ,εδώ http://www.rdwolff.com/content/economic-crisis-greek-theater-our-drama\n8 Ιουνίου, 2010 στο 1:01 μμ\nMZ: Κάνε και καμιά … μετάφραση των κυριώτερων σημείων … για να καταλάβουμε !\n8 Ιουνίου, 2010 στο 1:19 μμ\nΣε νησί όπου έκανε διακοπούλες το GAP, ακούστηκε ότι οι κάτοικοι ήταν έξαλλοι και τον χαρακτήρισαν ανεπιθύμητο.\nΠάντως Παρασκευή βράδυ, στη συναυλία της Φαραντούρη στο Ηρώδειο, όταν η Φαραντούρη το καλωσόρισε από μικροφώνου το γιουχάρανε. Τρεις χιλιάδες αυτήκοοι μάρτυρες. Αλλά μούγκα στα δημόσια και ιδιωτικά κανάλια….\n8 Ιουνίου, 2010 στο 4:25 μμ\nεδώ μετάρφρασ απο το Monthly Review.http://www.monthlyreview.gr/antilogos/greek/diktuo/arxeio_sxoliwn/fullstory_html?obj_path=docrep/docs/diktuo/20100607_01/gr/html/index\n8 Ιουνίου, 2010 στο 5:20 μμ\nPhilemon: Λες επιτέλους να άρχισε να ξυπνάει ο λαός μας ;;;\nυ.γ. μου άρεσε … ιδιαίτερα ο χαραχτηρισμός σου «το» ! 😀\n8 Ιουνίου, 2010 στο 5:21 μμ\nMZ: Να με συμπαθάς αλλά έτσι όπως το «έβαλες» δεν «ανοίγει» !\n13 Ιουνίου, 2010 στο 7:43 μμ\nPhilemon αν εννοεις ενα αρσενικο … μικρο κοντινο νησακι αυτο δεν μετραει! Ειανι απο «γεννησιμιου» του «μπλε» ( γι αυτο και το ειχα προσαρτησει στη Β Πειραιως για να σπαει λιγο η κοκκινιλα! ) οποτε δεν ειναι χαρακτηριστικος ο δεικτης!@ Το θεμα ειναι να τον γουχαρουν σε διαφορα μερη της Ελλαδος! Δηλαδη αλλοιως μεταφραζομενο οπου παει κι οπου σταθει! ! Τοτε θα φανει σαφως το ποσο ανεπιθυμητος ειναι !\n13 Ιουνίου, 2010 στο 8:02 μμ\nLiakada: Καλομελέτα … κι έρχεται !!!!!!!!!!!!!\n15 Ιουνίου, 2010 στο 3:34 πμ\nαΝ ΕΙΝΑΙ ΕΤΣΙ ΝΑ ΤΟ ΜΕΛΕΤΑΩ ΜΕΡΑ ΝΥΧΤΑ!\n15 Ιουνίου, 2010 στο 6:41 πμ\nLiakada: Εεεεμ … !


Ο σεβασμός κερδίζεται – alalum\n–Υπερασπιστείτε αυτό που είστε: μην παραδίνετε εύκολα τα όπλα για να ευχαριστήσετε τους άλλους και για να ταιριάξετε στα δικά τους πρότυπα. Υπερασπιστείτε τις επιλογές σας και τις προσωπικές σας αξίες και αποδείξτε πως ξέρετε τί κάνετε και ποιος είστε. Ένας άνθρωπος που αλλάζει τους στόχους, τις προτιμήσεις του και τη συμπεριφορά του τακτικά, ώστε να ταιριάζει με αυτή των γύρω του, δείχνει πως είναι «όπου φυσάει ο άνεμος» και πως δε σέβεται τις βασικές του αρχές στη ζωή.\n–Μην κρίνετε τους άλλους: η ανατροφοδότηση και η προσωπική σας γνώμη είναι θεμιτές όταν οι άλλοι τις ζητούν από εσάς. Η κριτική, όμως, είναι μια εντελώς διαφορετική υπόθεση. Είναι θεμιτό να νοιάζεστε για τους άλλους, αλλά όχι να τους επιβάλλετε την άποψή σας ή να μπλοκάρετε οτιδήποτε κάνουν επειδή δεν αρέσει σε εσάς. Οι άλλοι δε θα σεβαστούν κάποιον που δε σέβεται τις προσωπικές τους επιλογές.\n–Θέστε όριαπ στους άλλους. Δεν μπορούμε να είμαστε το ίδιο με όλους και ούτε χρειάζεται κάτι τέτοιο. Φροντίστε να δείχνετε στους άλλους μέχρι πού μπορούν να φθάσουν με εσάς.\nΠροηγούμενο Γι’ αυτό πρέπει να πάτε διακοπές στην Σκιάθο! (φώτο)\nΕπόμενη 10 τρόποι για να κάνετε τους άλλους ευτυχισμένους


Ολυμπιακός: Σφήνα Αγκού σε Πελέ και «καυτό» τετραήμερο | Έθνος\nΠολλά τα ανοιχτά μέτωπα στον σχεδιασμό του Μαρτίνς για τη νέα σεζόν (Intime)\nΑΘΛΗΤΙΣΜΟΣ 14.06.2019 17:50 Newsroom\nΟι «Ερυθρόλευκοι» καλούνται να ενισχύσουν τέσσερις θέσεις πριν από το ξεκίνημα του βασικού σταδίου της προετοιμασίας\nΕίναι πολλά τα ανοικτά μέτωπα στον Ολυμπιακό τις τελευταίες ημέρες. Τόσα πολλά που δεν είναι εύκολο να εκτιμήσει κανείς το πού τελικά θα καθίσει η μπίλια. Οι «ερυθρόλευκοι», άλλωστε, καλούνται να ενισχύσουν τουλάχιστον τέσσερις θέσεις πριν από το ξεκίνημα του βασικού σταδίου της προετοιμασίας που θα διεξαχθεί από τις 24 του μήνα στο Γκντανσκ της Πολωνίας.\nΣτην επίθεση η αναβλητικότητα του Μάρκους Μπεργκ έχει φέρει τα πάνω – κάτω, καθώς δεν είναι υπερβολή πως υπήρχε αισιοδοξία για deal με τον Σουηδό επιθετικό. Κάποιοι δεν αποκλείουν αυτό το ενδεχόμενο, ωστόσο, ο 32χρονος επιθετικός είναι σαφές πλέον πως δεν βιάζεται και θα αξιοποιήσει τον διαθέσιμο χρόνο για να βρει ως ελεύθερος την καλύτερη δυνατή πρόταση. Στην άμυνα, ο Ρούμπεν Σεμέδο παραμένει στην πρώτη σειρά της λίστας του Πέδρο Μαρτίνς, αλλά κι εδώ η υπόθεση δεν έχει ξεκαθαρίσει. Ο 24χρονος στόπερ πιέζει προς την κατεύθυνση του Πειραιά, αλλά δεν είναι στο χέρι του να καθορίσει τις τελικές εξελίξεις.\nΤην ίδια ώρα, οι αρμόδιοι του συλλόγου μετά από την αγορά του Ζοσέ Σα, ο οποίος θα ξεκινήσει την επόμενη σεζόν ως βασικός κι όχι από τον πάγκο, όπως έγινε πέρυσι με τον Γιαννιώτη να παίρνει πρώτος τη σκυτάλη, η αναζήτηση αφορά έναν αναπληρωματικό. Εχουν εξεταστεί, πλην του Λοντίγκιν, ο οποίος είναι ακόμη στο ψάξιμο, κι άλλες υποψηφιότητες όπως του Σέρβου Σαράνοβ που έμεινε ελεύθερος από τη Λαμία. Ούτε εδώ, ωστόσο, έχει ληφθεί οριστική απόφαση.\nΠαιχνίδι φαίνεται πως γίνεται και στη θέση του κεντρικού μέσου, καθώς πλην του Πελέ της Μονακό, ο οποίος είναι μέσα στους στόχους, υπάρχει ενδιαφέρον και για τον Νιγηριανό διεθνή Μιγκέλ Αγκού, ο οποίος ανήκει στην Πόρτο. Ο 26χρονος χαφ που δεν κατάφερε να πάρει φανέλα βασικού στο «Ντραγκάο» αρέσει στον Πέδρο Μαρτίνς και σύμφωνα με δημοσιεύματα στο εξωτερικό είναι κοντά στον Ολυμπιακό. Όχι, όμως, με τα 5 εκατομμύρια που γράφτηκε ότι θα κοστίσει. Αν προχωρήσει αυτή η περίπτωση, η συμφωνία θα επιτευχθεί με ετήσιο δανεισμό κι οψιόν αγοράς. Τέλος, συνεχίζονται τα σενάρια για τα «φτερά» της επίθεσης με τους Ματέο Γκαρσία και Μπρούνο να έχουν ξεχωρίσει.\nΘέμα χρόνου είναι και η επίτευξη συμφωνίας με τον Κώστα Φορτούνη για ανανέωση της συνεργασίας μέχρι το 2023.